Podrška mladim stvaraocima - Pale live! Urban info portal\nsrijeda, 16 maj 2012 18:42\nVLASENICA - Članovi Likovne sekcije Osnovne škole (OŠ) "Vuk Karadžić" iz Vlasenice imali su priliku da pokažu svoje slikarsko umijeće na radionici koju je Ministarstvo prosvjete i kulture Republike Srpske (RS) danas organizovalo u Vlasenici.\nSlužbenik Ministarstva za odnose sa javnošću Spomenka Miljković izjavila je novinarima da ova likovna radionica predstavlja dio aktivnosti koje Ministarstvo prosvjete i kulture, u okviru izložbenog prostora "Koraci", provodi već petu godinu s ciljem podrške mladim stvaraocima. "Izložbeni prostor `Koraci` otvoren je u okviru resornog ministarstva da bi ponudio prostor u kojem će biti predstavljeni likovni radovi učenika, studenata, nastavnika, nedovoljno afirmisanih umjetnika u RS. Svaki takav događaj, odnosno otvaranje izložbe koristimo da predstavimo i nadarene učenike u drugim oblastima, bilo da su to mladi glumci, pjesnici, muzičari itd.", rekla je Spomenka Miljković. Priliku da predstave svoje radove u "Koracima" imaće 12 vlaseničkih osnovaca, koju su učestvovali danas u radu likovne radionice. Dobri rezultati koje mladi likovni stvaraoci iz Vlasenice postižu na takmičenjima razlog su zbog kojeg je Ministarstvo odlučilo da baš u vlaseničkoj školi organizuje likovnu radionicu. "Njihovi radovi, zajedno sa radovima učenika iz još dvije škole iz RS, u kojima ove godine organizujemo radionice, biće na jesen izloženi u `Koracima`, a ujedno ovo će biti prilika za ovu školu da dva učenika prisustvuju trodnevnoj likovnoj radionici, koju Ministarstvo organizuje sa Akademijom likovne umjetnosti u Banjaluci krajem avgusta", objasnila je Spomenka Miljković. Samo u ovoj školskoj godini 31 učenik OŠ "Vuk Karadžić" nagrađen je za likovno stvaralaštvo na različitim domaćim i svjetskim takmičenjima, rekao je rukovodilac likovne sekcije nastavnik Njegoš Arnaut. "Učenici su do sada osvojili oko 70 nagrada, a do kraja školske godine treba da stigne još. Imamo nagrade iz Japana, Češke, Poljske, Bugarske, Slovenije, Makedonije... Juče smo dobili nagradu iz Bitole kao jedina škola iz BiH, što govori o našem radu i kvalitetu", rekao je Arnaut. Mladim likovnim stvaraocima u OŠ "Vuk Karadžić" u Vlasenici predstavnici resornog ministarstva uručili su danas i skromne poklone. (www.palelive.com / Srna)\nTagovi: Vuk Karadžić osnovna škola Vlasenica mladi stvaraoci Dodaj Novi\nPogledaj još :» Oproštajno druženje sa djecu sa Kosmeta» Uručena oprema za proizvodnju maline» Prijem za mlade geografe» Prvenstvo BiH u brdskom biciklizmu 2. jula» Usvojen urbanistički plan opštine» Počela isporuka opreme za malinare» Poginuo dvadesetsedmogodišnji muškarac» U sudaru troje povrijeđenih


BiH traži izručenje Keljmendija : Nadlanu.com\nBiH traži izručenje Keljmendija\nObjavljeno 7. maj 2013. / 15:05:12\nNaredni koraci Ministarstva pravde zavise od toga da li će Tužilaštvo BiH dostaviti takav zahtev, koji će dalje proslediti, kaže zamenik ministra pravde BiH Srđan Radulj.\n"Kada Tužilaštvo BiH zatraži bilo koju osobu, a ima saznanja da je uhapšena u nekoj zemlji, dostavlja nam svu dokumentaciju na osnovu koje Ministarstvo, u okviru svojih ovlašćenja, sačinjava molbu za izručenje i upućuje je u zemlju u kojoj se nalazi i u kojoj je ta osoba uhapšena", objasnio je Radulj, prenose bosanski mediji.\nKeljmendi je sa još jednom osobom uhapšen u nedelju u Prištini, a na osnovu međunarodne poternice koju je za njim prošle godine raspisala BiH.\nTužilac Posebnog odeljenja za organizovani i privredni kriminal i korupciju Dubravko Čampara izjavio je juče da je Keljmendi jedan od najvećih kriminalaca u Evropi i da će pravosudne institucije učiniti sve da on bude izručen BiH.\nČampara, koji vodi istragu protiv osumnjičenih i uhapšenih u prošlogodišnjoj akciji "Lutka" za koju se smatra da je bila najveća u postdejtonskoj BiH, rekao je juče da BiH još nije dobila zvaničnu potvrdu o hapšenju Keljmendija.\n''Učinićemo sve što budemo mogli da bi on bio izručen BiH. Želimo da mu se sudi ovde u Sarajevu'', kazao je Čampara.\nOn je naglasio da je neuobičajeno da neka zemlja tako brzo odgovori da neće izručiti traženo lice pre zvaničnog zahteva putem međunarodne pravne pomoći, kao što se to sada dešava.\n"Organi nadležne zemlje, u ovom slučaju Euleks, imaju pravo da odluče da li će ili neće izručiti traženo lice. Oni tvrde da Keljmendi ima i državljanstvo Kosova, a praksa u skoro svim zemljama, pa i u BiH, jeste da se ne izručuju njeni državljani", naveo je Radulj.\nBez obzira na to, kako je pojasnio, još nije počela uobičajena procedura da Tužilaštvo BiH i nadležna ministarstva posredstvom ambasade BiH proslede molbu za izručenje.\nAdvokat Nasera Keljmendija, Midhat Kočo izjavio je da još nije stupio u kontakt sa svojim branjenikom, niti sa članovima njegove porodice.\nOn je rekao da Keljmendi, prema njegovim informacijama, ima dvojicu advokata koji ga zastupaju na Kosovu, te da on nema mogućnost da ga tamo zastupa.\nInače, Naser Keljmendi je prvoosumnjičeni u akciji ''Lutka'', koju su prošle godine sproveli Tužilaštvo BiH i Državna agencija za istrage i zaštitu (SIPA) i predstavlja najopsežniju akciju u postdejtonskoj BiH.\nKeljmendi se sumnjiči za ubistvo Ramiza Delalića Ćele, trgovinu narkoticima i druga teška krivična dela. U akciji ''Lutka'' uhapšeno je 18 osoba. Medju njima je bio i Bojan Cvijan, bivši šef odelenja za narkotike u SIPA.\nKeljmendi je državljanin Kosova i BiH, a nalazi se na "crnoj listi" američkog Stejt departmenta i smatra se najopsnijim narko-dilerom na Balkanu i u Evropi.\nUstav Kosova ne predviđa izručenja kosovskih državljana, ali još nije izvesno kako će Priština postupiti u slučaju narko bosa Nasera Keljmendija i da li on ima kosovsko državljanstvo, izjavio je stručnjak za krivično i međunarodno krivično pravo Ismet Saljihu.\nSaljihu, koji je učestvovao u izradi kosovskih zakona u oblasti krivičnog prava, rekao je za agenciju Beta da je Ustavom Kosova regulisano da se kosovski državljanin ne može izručiti drugoj državi zbog krivičnih dela izvršenih u toj državi.\nPreduslov za ekstradiciju je i postojanje sporazuma dve zemlje, ali takav ugovor Kosovo i BiH nemaju, a Sarajevo ne priznaje nezavisnost Kosova.\nMedjutim, Saljihu navodi da se onda može primeniti Evropska konvencija o ekstradiciji. Misija EU na Kosovu, Euleks, izrazila je spremnost da pomogne u rešavanju problema oko izručenja Keljmendija.


Jednom SITNICOM možete napraviti "revoluciju" u seksualnom životu\nM. K. 25. septembra 2021. 21:54\nDobar seksualni život odražava se i na ostale sfere vašeg života. Nedavno istraživanje pokazalo je da su osobe koje imaju redovne seksualne odnose generalno uspešnije i srećnije.\nI male promene u navikama mogu da naprave ‘čudo’. Ženama nije lako da se opuste, posebno ako se bore s viškom kilogramima, pa im samim tim im pada samopouzdanje. Skrivanje sopstvenog tela mnogim ženama je prioritet prilikom seksualnog odnosa, zbog čega ne mogu da se opuste niti da uživaju u potpunosti.\nStručnjaci za veze i terapeuti savetuju na koji način možete da napravite ozbiljnu promenu u svom seksualnom životu i to samo jednom sitnicom – dajte kompliment svojoj partnerki ili partneru.\nStudija koja je objavljena u časopisu „Journal of Sex and Marital Therapy“ obuhvatila je 200 žena starih između 18 i 30 godina koje su u tom momentu bile u vezi. Stručnjaci su ih ispitali o tome kako se osećaju kada je reč o njihovom telu i šta njihovi partneri misle o svom izgledu, pišu Vijesti.\nRezultati su pokazali da su žene, koje su se osećale nesigurno zbog svog tela, doživljavale i pružale manje zadovoljstva u krevetu od onih žena čiji partneri na njihov izgled nisu gledali kao na preduslov za zadovoljstvo i koji su često znali da pohvale svoje partnerke i njihov izgled, uprkos „nesavršenostima“.\nŽene koje se osećaju atraktivno imaju bolja seksualna iskustva, a osećaju se atraktivnije ako ih njihovi partneri prihvataju kakve jesu.\nMuškarci koji znaju kada treba da daju kompliment svojoj partnerki, važe za bolje ljubavnike.


Tanjug 5. januara 2021. 17:55\nBEOGRAD – Kao neko ko je dobio mandat od Izvršnog odbora FS S da predloži selektora, a iza svega stojim svojim imenom i prezimenom, želim da istaknem da fudbalska Srbija, od severa do juga, želi Dragana Stojkovića za selektora, izjavio je danas zamenik predsednika FS S Marko Pantelić povodom spekulacija u medijima na temu izbora selektora A reprezentacije.\n„Sa Piksijem su obavljeni razgovori i nije sporna njegova želja, ali mora o svemu da razmisli jer poznato je da ima obaveze u Kini. I to je jedina istina kada se radi o izboru selektora nacionalnog tima. Dragan Stojković je bio i ostao naš prvi izbor, razgovarali smo otvoreno i svi bismo bili srećni kada bi se prihvatio selektorskog posla“, rekao je Pantelić Tanjugu.\n„Očekujemo narednih dana Stojkovićev odgovor, nadamo se pozitivan, i to je jedini razlog zašto još nismo izabrali novog selektora. Savez, znači, nije sporan, Srbija hoće Piksija, odluka je samo na Piksiju. Sve bi, dakle, trebalo da bude poznato u narednih nekoliko dana, jer iskreno više nemamo vremena da čekamo i mora uskoro da se izađe sa definitivnim predlogom pred IO FS S“, istakao je Pantelić.


RTS :: Posrednici EP u međupartijskom dijalogu: Konsultacije dale važan uvid u trenutnu političku situaciju\nPolitika Posrednici EP u međupartijskom dijalogu: Konsultacije dale važan uvid u trenutnu političku situaciju\npetak, 07. maj 2021, 18:44 -> 19:04\nPosrednici Evropskog parlamenta u međupartijskom dijalogu završili su konsultacije sa liderima osam poslaničkih grupa i predstavnicima 17 opozicionih partija i pokreta u Srbiji, a danas su se sastali i sa predsednikom Narodne skupštine Ivicom Dačićem da bi proverili kako napreduje proces međustranačkog dijaloga i pripremili sledeći korak.\nU zajedničkom saopštenju Vladimira Bilčika,Tanje Fajon, Eduarda Kukana i Knuta Flekenštajna pozdravlja se konstruktivnost i angažman lidera parlamentarnih grupa i lidera i predstavnika opozicionih partija i pokreta tokom konsultacija, čiji je cilj da se identifikuju prioritetna područja za dijalog i postizanje konsenzusa.\n"Cilj je poboljšati okruženje i uslove za fer političko takmičenje uoči sledećih izbora u Srbiji. Konsultacije su nam dale važan uvid u trenutnu političku situaciju u zemlji i ideje u vezi sa oblastima na koje ćemo usmeriti svoj budući rad", navodi se u saopštenju evropskih poslanika.\nPodvlače i da je proces međupartijskog dijaloga koristan za Srbiju, njene građane, ali i za evropske integracije zemlje, uz ocenu da je snažni, pluralistički parlament ključni stub za srpsku demokratiju, ali i njen budući ekonomski razvoj.\nU zajedničkom saopštenju evroparlamentarci pozivaju da se na EU i Evropski parlament gleda kao na "partnere u cilju uvođenja Srbije u EU".\nTurska, Grčka i kosovsko pitanje – koji je domet Erdoganovog lobiranja za nova priznanja


Kurs predstavlja sam pojam i značaj aktivnosti koje se sprovode u cilju unapređenja prodaje, a pored toga ukazuje i na različite aktivnosti marketinškog komunikacijskog miksa i njihovu povezanost sa unapređenjem prodaje.\nOvaj kurs obrađuje različite mogućnosti za unapređenje prodaje kroz aktivnosti usmerene prema kupcima, distributerima i maloprodavcima. Pored toga, ukazuje i na to kako se ove aktivnosti primenjuju, kao i kako se vrši kontrola njihove primene.\nCilj ovog kursa je da upozna korisnike sa najdelotvornijim načinima za unapređenje prodaje i uvećanje profita kompanije. Pored toga, polaznici će tokom kursa naučiti i kako da efikasno primene ove metode i kontrolišu njihovu primenu.


Vesti online / Vesti / Svet / Mogerinijeva podržava podelu teritorija?\nPodsećajući da će 29. aprila o rešenju kosovskog problema na samitu u Berlinu razgovarati francuski predsednik Emanuel Makron, nemačka kancelarka Angela Merkel i delegacije Beograda i Prištine, nemački list navodi da postoje glasine da je Mogerini otvorena za ideju razmene teritorija.\nJohan Vadepul, zamenik šefa poslaničke grupe CDU/CSU, ocenio je za taj list pred samit u Berlinuda da je plan Mogerinijeve opasan i da neće doneti rešenje.\n- Nema garancije da bi promena granica ili razmena teritorija ostala ograničena na Srbiju i Kosovo - rekao je nemački parlamentarac.\nNemački list tvrdi da su predsednik Srbije Aleksandar Vučić i predsednik privremenih prištinskih institucija Hašim Tači podržali plan o razmeni teritorija, dok je Merkelova izrazila protivljenje rešenju koje podrazumeva promene granica.\n- Razmena teritorija između Kosova i Srbije je tabu i tako mora i ostati - smatra Zaracin.\nS druge strane, kako navodi "Tagešspigel", francuski stav o ovom pitanju ostavlja mogućnost različitih interpretacija.\nList navodi da je bivši šef francuske diplomatije i nekadašnji šef misije UN na Kosovu Bernar Kušner nazvao razmenu teritorija "dobrim rešenjem", na koje bi, kako je dodao, poslednju reč trebalo da daju Vučić i Tači.\nList podseća da će sastanku u Berlinu prisustvovati i predstavnici vlada Hrvatske i Slovenije.\nSVET Plan Brisela za Kosovo razotkriva raspad u srcu EU\nSVET EU: Atina i Skoplje ispisali novu stranicu budućnosti\nSVET Politiko: Junkerova Komisija koja nestaje\nSubota 20.04.2019. 18:47\nМа ко пита за здравље ту макарони гуску???


Oni ističu da je donošenje tog kolektivnog ugovora bilo važno jer u toj oblasti radi blizu 100.000 ljudi, i da očekuju da Vlada Srbije uskoro odobri i prošireno dejstvo tog ugovora.\n- Uloga unije poslodavaca je da štiti interese poslodavaca, uloga sindikata je da štiti interese radnika, a potrudili smo se da nađemo zajednički imenitelj da i jedni i drugi interesi budu adekvatno zaštićeni - rekao je Mijanović novinarima nakon potpisivanja ugovora.\nOn je naveo da sindikati i poslodavci očekuju od Vlade da ovom ugovoru da prošireno dejstvo.\nZarubica je rekao da je cilj da se postigne viši nivo zaštite prava nego što je predvidjeno Zakonom o radu i naveo da su topli obrok i regres "zamrzli" za sledeće tri godine koliko važi kolektivni ugovor.\nKako je kazao, minimalna zarada biće kako je i predvidjeno - oko 21.000 dinara, a za topli obrok minimum 20 odsto od proseka minimalne zarade - 4.200 dinara. Zarubica ističe da u ovoj grani radi oko 90.000 ljudi.\nU principu prehrambena industrija dobro posluje, rekao je Zarubica.\nPredsednik Granskog sindikata prehrane, poljopriverde i vodoprivrede Nezavisnost Dejan Titović rekao je da, iako se došlo do kompromisnog resenja, sindikati i poslodavci nisu sasvim zadovoljni posebnim kolektivnim ugovorom.\nIpak, dosli smo do kompromosnog rešenja, ovo je minimum u kolektivnom ugovoru, sve ostale nadležnosti prebacujemo na same kompanije i firme, rekao je Titović.\n- Za socijalni dijalog treba i treća strana i nadamo se da će vlada dati prošireno dejstvo ovom ugovoru - rekao je Titović.\nUMESTO BIP-A NIČE BIZNIS PARK Među novim vlasnicima i nemačka kompanija koja će biti "zadužena" za lokaciju na Mostaru


U okviru 55. sastanka EPRA-e, koji se održava u Antverpenu, Belgija, predsedavajući NKM-a g. Xhevat Latifi, sastao se sa predsednicom Nacionalnog saveta za TV i radio-difuziju Ukrajine. Tokom ovog sastanka, predsednik g. Latifi je obavestio o akcijama NKM u pogledu borbe protiv propagande protiv sadržaja koji distribuiraju ruski kanali, odnosno o odluci NKM da zabrani distribuciju ruskih kanala na Kosovu. Dok gđa. Herasimjuk je zahvalio Kosovu na doprinosu pomoći narodu Ukrajine.\nKonferencija evropskih regulatora vodi rad u radnim sesijama, sa posebnim akcentom na teme: Regulisanje pristupa i zaštita dece u digitalnom okruženju, sa fokusom na platforme za deljenje videa i društvene mreže, neke su od tema o kojima se razgovaralo krajem 55. EPRA sastanak.\nPredstavnici regulatora imali su priliku da razgovaraju i razmijene svoja iskustva u pogledu regulisanja novih platformi nakon implementacije AVMS direktive i preduzetih aktivnosti na tom planu. Na prvom mestu u cilju zaštite javnosti uopšte, a posebno zaštite dece od sadržaja koji su njima neprikladni.\nNa sastanku je bilo reči i o izazovima sa kojima se suočavaju medijski regulatori u pogledu ljudskih i finansijskih kapaciteta, posebno nakon proširenja nadležnosti na nove usluge, utvrđene AVMS direktivom.


Laguna - Bukmarker - Druga tribina Laguninog književnog kluba o Saramagu - Knjige o kojima se priča\nU petak, 3. aprila od 18 sati u Delfi Caféu biće održana druga tribina Laguninog književnog kluba.\nO stvaralaštvu portugalskog nobelovca Žozea Saramaga i knjizi „Kain“ govoriće Jasmina Nešković, prevoditeljka njegovih dela na srpski jezik, Ljiljana Šop, književnica, Milena Vladić Jovanov, profesorka na Univerzitetu u Beogradu i književna kritičarka, i Vule Žurić, književnik.\n„Kain“ je poslednji završeni roman Žozea Saramaga kojim se ovaj veliki pisac još jednom vratio verovatno omiljenoj temi religije i Boga. Knjiga je razmišljanje o biblijskom junaku Kainu, „koji jeste ubio svog brata (Avelja) ali koji za mene ne može da bude viđen kao oličenje zla“, rekao je Saramago. Kain je u Bibliji predstavljen kao prvi ubica u istoriji, pošto je iz ljubomore ubio mlađeg brata Avelja. Saramago će jetko pokuditi biblijski mit o spasavanju sveta i alegoriju o Nojevoj barci.\nNa tribini će biti reči o tome zašto Saramago ima sopstvena pravopisna pravila i šta nam time poručuje, da li je svojim idejama i angažovanošću učinio svet boljim mestom; govorićemo i o njegovom neobičnom književnom putu, o tome da li se Saramago kao romanopisac razlikuje od Saramaga – pisca drame ili poezije, da li je njegova knjiga „Kain“ manifest ateizma i dr.\n„Kain“ će do 3. aprila, tj. do tribine, biti na popustu od čak 30% u svim knjižarama Delfi i Laguninom klubu čitalaca u Resavskoj 33.\nSvi posetioci tribine na poklon će dobiti izuzetnu publikaciju „Saramago – U prvom licu“, koju je priredila Jasmina Nešković, verovatno najbolji poznavalac Saramagovog dela u našoj zemlji. Takođe, svi zainteresovani mogu poslati svoje mišljenje (3500 karaktera) o knjizi „Kain“ na mail adresu književniklub@laguna.rs.


Rejting agencija „Standard and Poor’s“ povećala je kreditni rejting Srbije sa „BB“ na „BB+“, na jedan korak do investicionog rejtinga.\n„Agencija izglede za dalje povećanje rejtinga ocenjuje kao pozitivne, što je snažan signal da su i u narednom kraćem roku moguća dalja povećanja kreditnog rejtinga naše zemlje, saopšteno je iz Narodne banke Srbije.\n„Rejting agencija „Standard and Poor’s“ posebno ističe rezultate Narodne banke Srbije na planu očuvanja niske i stabilne inflacije, i očekuje da će centralna banka i u narednom srednjoročnom periodu uspešno održavati stabilnost cena. U prilog tome Agencija još jednom naglašava svoju ocenu da je Narodna banka Srbije dokazala operativnu nezavisnost i da je tokom prethodnih šest godina zaradila kredibilitet. Adekvatnim merama u režimu ciljanja inflacije, monetarna politika je obezbedila usidravanje inflacionih očekivanja, uprkos nasleđenim visokim makroekonomskim neravnotežama, što za rezultat ima višegodišnje uspešno očuvanje niske i stabilne inflacije.\nPrema oceni Agencije, režim deviznog kursa koji sprovodi Narodna banka Srbije doprineo je uspešnom prilagođavanju ekonomije na kretanja u međunarodnom okruženju, uz istovremeno izbegavanje naglih promena realnog efektivnog kursa. Naglašava se i da su intervencije Narodne banke Srbije na deviznom tržištu u cilju sprečavanja prekomernih kratkoročnih oscilacija deviznog kursa dinara prema evru, bitno doprinosile očuvanju cenovne i finansijske stabilnosti i rastu deviznih rezervi zemlje na rekordni nivo“, kaže se dalje u saopštenju.\nAnalizirajući kretanja u bankarskom sektoru, agencija „Standard & Poor’s“ posebno ističe značajne rezultate na planu održivog smanjenja problematičnih kredita, za blizu 75% od početka primene Strategije za njihovo rešavanje. U prilog stabilnosti domaćeg finansijskog sistema, navodi se i da je bankarski sektor u Srbiji visoko kapitalizovan i likvidan, uz dobru domaću depozitnu bazu.\nSrbija na međunarodnom finansijskom tržištu prodala 550 miliona evra obveznica


18-09-2020 17:04 Ratni izveštaji Donbas Svet Planeta Region\nEkipa ruskog Jutjug kanala WarGonzo objavila je snimak oficira američke vojske na prvoj liniji fronta u Donbasu.\nOficir Šmit (Foto: Jutjub)\nNa snimku se vidi oficir u uniformi sa oznakom US Army i našivenim prezimenom Šmit kako sa svojim tvrdim američkim akcentom daje izjavu na ruskom jeziku.\nOn je izjavio daje ranije radio u Ukrajini za vreme Narandžaste revolucije (2004-2005. g.), i da se vratio nazad 2016. godine.\nRekao je da je prezadovoljan profesionalizmom i obučenošću ukrajinske vojske, i da mu je drago što je ponovo tu.\nUrednici kanala su naglasili da je ovaj razgovor snimljen na prvoj liniji fronta i pozvali su ruske diplomatske predstavnike u Vašingtonu da se raspitaju o čemu je reč.\nKoliko godina Ukrajini treba za reintegraciju Donbasa, saznajte OVDE.


Ima li korupcije na TVSA: Medij koji potpuno kontrolira politika - eTrafika\nIma li korupcije na TVSA: Medij koji potpuno kontrolira politika\n28/05/2019 6 min za čitanje\nKantonalna televizija, odnosno TVSA, javni je medij koji se finansira novcem poreskih obveznika. Kao takva, ova televizija treba ispuniti raznovrsne društvene ciljeve i ne bi smjela biti vođena isključivo komercijalnim imperativima.\n“TVSA nikako ne opravdava budžet koji Kanton uplaćuje. Niti građani kantona imaju dobar javni servis, niti su zaposlenici TVSA zadovoljni. O političkom utjecaju najbolje govori pitanje novinara upućeno meni u toku jedne sjednice Skupštine Kantona Sarajevo: ‘Šta želite da vas pitam?’.”\nLejla Turčilo, profesorica s Fakulteta političkih nauka u Sarajevu, kaže kako je politički utjecaj na TVSA vidljiv, prije svega, u pristrasnom izvještavanju o određenim nosiocima vlasti na lokalnom nivou.\nLejla Brčić, ministrica pravde i uprave u Vladi Kantona Sarajevo, imenovana je na ovu poziciju 26. decembra prošle godine, te se uhvatila u koštac s nagomilanim problemima TVSA, čiji je osnivač Skupština KS, odnosno Kanton Sarajevo. U razgovoru za Analiziraj.ba, ministrica Brčić kaže kako je zatečena stanjem na TVSA i odnosom prema aktuelnoj vlasti. Za 2019. godinu izdvojena sredstva su 3.350.000 KM, usto još 100.000 KM za stavku “Nabavka programa”, što se odnosi na sadržaj koji televizija kupuje od vanjskih produkcija, te 100.000 KM za “Nabavku opreme” – sredstva za ovu zadnju stavku nisu još doznačena, jer ministarstvu još nije dostavljen zahtjev za nabavku. Usto, TVSA ima i druge izvore finansiranja, pored ovog koji dolazi iz kantonalnog budžeta i koji iznosi između 80 i 85 posto ukupnog finansiranja, a oko 15 posto priliva sredstava dolazi od onog što u TVSA zovu marketinškim uslugama.\n“Konkretno, kad je riječ o TVSA, oni kažu kako marketinškim putem prikupe tih petnaestak posto, a ustvari i to su sredstva iz budžeta, jer oni dolaze od sarajevskih općina, putem potpisanih ugovora, što ne možete vidjeti u njihovim izvještajima o poslovanju, već posrednim – kroz izvještaje općina.“\nPotpisivanje ugovora s općinama bio je još jedan način za priliv novca u kasu TVSA; prema istraživanju koje je 20016. uradio portal Žurnal.info, ustanovljeno je da je od Grada i šest općina na teritoriji KS, TVSA naplatila više od 160.000 KM u 2013. godini, dok je taj iznos 2014. premašio 175.000 KM. Tako se, na osnovu finansijskih ugovora, ili ugovora o saradnji, obezbjeđivala promocija općinskih vlasti u programu TVSA. Evo samo jednog zanimljivog podatka iz 2015., koji smo pronašli – dostupnog na web-stranici Općine Novi Grad.\n“Zbog interesovanja gledalaca, Televizija Kantona Sarajevo (TVSA) je odlučila da ponovo emituje film o radu i razvoju Općine Novi Grad Sarajevo, koji je premijerno prikazan 16. decembra na svečanoj sjednici u povodu Dana Općine Novi Grad Sarajevo, a potom i na programu TVSA. Film o Općini Novi Grad će na programu TVSA ponovo biti emitiran 16. januara, u 21.35 sati.”


Islamskoj zajednici 70 hiljada EUR – Portal Podgorica\nIslamskoj zajednici 70…\nIslamskoj zajednici 70 hiljada EUR\nfoto photo montenegro\nVlada je, na predlog Ministarstva za ljudska i manjinska prava, izdvojila 70 hiljada EUR za potrebe Islamske zajednice.\nU saopštenju o odlukama donijetim 12. novembra bez održavanja sjednica, navodi se da će novac biti opredijeljen za nabavku neophodnih dezinfekcionih sredstava i opreme za ukop preminulih od COVID-a, u skladu sa islamskom tradicijom.\n„Za obnovu radio opreme i osposobljavanja tehničke infrastrukture neophodne za uspostavljanje i održavanje radio frekfencije Radija Fatih – radija Islamske zajednice, finaliziranja infrastrukturalnih radova i opremanja enterijera objekta „Omladinski centar“ u Staroj Varoši“, dodaje se u saopštenju.\nIz Vlade su kazali da će novac biti opredijeljen za opremanje kancelarijskog dijela objekta u kojem će biti smješten kabinet Reisa Islamske zajednice i administracije Mešihata, kao i za završavanje građevinskih radova i opremanje objekta u kompleksu Srednje škole – Medresa „Mehmed Fatih“.\nVlada je, kako se navodi, usvojila Informaciju o zaključivanju Protokola između Ministarstva unutrašnjih poslova (MUP) i Centra za integritet u sektoru odbrane Norveške o saradnji u oblasti izgradnje integriteta u sektoru bezbjednosti i odbrane.\n„I prihvatila Protokol kojim su definisani predmet, ciljevi, način pružanja podrške, nadležnosti i odgovornosti strana, kao i praćenje realizacije Projekta“, dodaje se u saopštenju.\nNavodi se da je osnovni cilj projekta pružanje podrške MUP-u u izgradnji kapaciteta i jačanju integriteta u sektoru bezbjednosti.\n„Od početka implementacije, fokus projekta je bio na pružanju doprinosa za stvaranje boljeg okvira integriteta kroz smanjenje rizika od korupcije u organima državne uprave nadležnim za poslove bezbjednosti i odbrane“, kazali su iz Vlade.\nVlada je, kako se navodi, usvojila Informaciju o Finansijskom sporazumu između Evropske komisije, Bosne i Hercegovine (BiH) i Crne Gore za prošlu godinu, u okviru IPA II Programa prekogranične saradnje BiH – Crna Gora 2014-2020.\n„I Informaciju o Finansijskom sporazumu između Evropske komisije, Srbije i Crne Gore za prošlu godinu, u okviru IPA II Programa prekogranične saradnje Srbija – Crna Gora 2014- 2020“, kaže se u saopštenju.\nNavodi se da programi prekogranične saradnje sa BiH obuhvataju 14 opština u Crnoj Gori, deset u Srbiji i 56 u BiH.\n„I odnose se na podsticanje zapošljavanja, mobilnosti radne snage i socijalne i kulturne inkluzije, zaštitu životne sredine, podsticanje prilagođavanja klimatskim promjenama i njihovog ublažavanja, prevenciju i upravljanje rizicima i promociju turizma i kulturne i prirodne baštine“, kazali su iz Vlade.\nNavodi se da su ukupni procijenjeni troškovi programa 1.411.764 EUR, a maksimalni doprinos EU je određen na 1,2 miliona EUR.\nVlada je usvojila Informaciju o implementaciji Projekta „Izgradnja Zatvora za sjevernu regiju Crne Gore u Mojkovcu“.\n„U Informaciji je navedeno da je ukupna aproksimativna vrijednost projekta 16,2 miliona EUR i da će se projekat finansirati sredstvima kredita Banke za razvoj Savjeta Evrope (CEB) u iznosu od 15 miliona EUR i grant sredstvima Investicionog okvira Zapadnog Balkana (WBIF) u iznosu 1,2 miliona EUR“, navodi se u saopštenju.\nVlada je razmotrila Predlog za davanje saglasnosti za sufinansiranje sportskih klubova iz prve kategorije sportova koji se nalaze na programu Olimpijskih igara koji je dostavilo Ministarstvo sporta i mladih.\nNavodi se da je Vlada dala saglasnost za sufinansiranje fudbalskih klubova „Sutjeska-Nikšić” iz Nikšića, „Breznice“ iz Pljevalja, „Mornara“ iz Bara, ženskog košarkaškog kluba „Budućnost – Podgorica“ iz Podgorice, vaterpolo plivačkog kluba „Primorac“ iz Kotora, plivačkog vaterpolo kluba „Jadran“ iz Herceg Novog.\n„Kao i rukometnog kluba „Lovćen“ sa Cetinja, ženskog rukometnog kluba „Budućnost“ iz Podgorice, odbojkaškog kluba „Jedinstvo Franca“ iz Bijelog Polja, ženskog odbojkaškog kluba „Luka Bar“ iz Bara, džudo kluba (DžK) „Akademik“ iz Nikšić i DžK „Ibar“ iz Rožaja“, dodaje se u saopštenju.\nVlada je razmotrila Predlog za preusmjerenje sredstava s potrošačke jedinice Tekuća budžetska rezerva na potrošačku jedinicu Uprava za imovinu.\n„U cilju izmirenja preuzetih obaveza po osnovu troškova zakupa objekata za potrebe smještaja državnih organa, izdataka po osnovu angažovanja lica po osnovu ugovora o djelu, izdataka za opremu i izdataka za investiciono održavanje objekata u državnom vlasništvu a za potrebe državnih organa preusmjereno je Upravi za imovinu 1,1 milion EUR iz Tekuće budžetske rezerve“, navodi se u saopštenju.\nIz Vlade su kazali da je, u okviru kadrovskih pitanja, data saglasnost da se za glavnog inspektora za željeznički saobraćaj u Direktoratu za željeznički saobraćaj u Ministarstvu saobraćaja i pomorstva, postavi Veselin Mandić.\n„Za generalnog direktora Direktorata za međunarodnu saradnju u Ministarstvu pravde, postavljen je Ognjen Mitrović, dosadašnji vršilac dužnosti generalnog direktora ovog direktorata“, kaže se u saopštenju.\nNavodi se da je na dužnost generalnog direktora Direktorata za obrazovanje pripadnika manjinskih naroda i drugih manjinskih nacionalnih zajednica u Ministarstvu prosvjete, postavljen dosadašnji generalni direktor tog direktorata Marash Dukaj.\nIz Vlade su kazali da su donijeta rješenja kojima su na lični zahtjev prestali mandati sekretarâ Ministarstva prosvjete Omera Mehmedovića i Ministarstva saobraćaja i pomorstva Adisa Pepića.\nPrema njihovim riječima, na lični zahtjev prestali su mandati generalnog direktora Direktorata za klimatske promjene i mediteranske poslove u Ministarstvu održivog razvoja i turizma Ešefa Husića, generalne direktorice Direktorata za predškolsko, osnovno i inkluzivno obrazovanje i vaspitanje u Ministarstvu prosvjete Arijane Nikolić Vučinić.\n„I generalnog direktora Direktorata za opšte srednje obrazovanje, stručno obrazovanje i obrazovanje odraslih u Ministarstvu prosvjete Veljka Tomića“, dodaje se u saopštenju.\nTags: islamska zajednica\nRoditelji djevojčice Kjare pismom zahvalili građanima Crne...\nGlavni grad: Netačne i nedobronamjerne tvrdnje koje...\nTokom sezone bez restriktivnih mjera za turiste...


Zastarjelo 42 miliona KM kazni; Koja je svrha inspekcijskog nadzora?\nUkazano je i da Inspekcija Ministarstva komunikacija i prometa nema jasno definisane nadležnosti da kontroliše primjenu dva važna podzakonska propisa koja se tiču postupka certificiranja vozila i homologacije.\n“Prema podacima IDDEEA-e, u posljednjih šest i po godina, po osnovu zastarjelosti iz Registra novčanih kazni izbrisano je više od 38.000 novčanih kazni izrečenih prekršajnim nalogom, koje su izdale institucije BiH u iznosu višem od 42 miliona KM”, pišu revizori.\n“Ukupan dug prema institucijama BiH, po neplaćenim novčanim kaznama u periodu od četiri godine, iznosi oko 10,5 miliona KM, kojima prijeti mogućnost zastare i brisanja iz registra. Ovo, pored toga što dovodi u pitanje svrhu inspekcijskog nadzora, u značajnoj mjeri onemogućava punjenje budžeta. Ukoliko kažnjeni ima mogućnost da ne plati kaznu, poruka koja se na taj način šalje drugim subjektima nadzora je vrlo negativna i u jednom dijelu obesmišljava samo izdavanje kazne”, ukazali su revozori.\nOsim toga, problem je što u institucijama BiH nisu jasno definirane nadležnosti inspekcija niti postoji efikasna koordinacija između inspekcija pa zaposleni ni ne znaju koje sve inspekcije djeluju u institucijama.\nUprkos tome, institucije ni Vijeće ministara Bosne i Hercegovine nisu poduzimali ništa da otklone ove probleme.\n“Inspektorat Ministarstva sigurnosti ne provodi inspekcijski nadzor, iako uspostavljen prije više od deset godina. I pored činjenice da je mogućnost izricanja kazni predviđena Zakonom o veterinarstvu, granični veterinarski inspektori u praksi nemaju mogućnost izricanja novčanih kazni”, neki su od primjera koje navode revizori kako bi ukazali na važnost definisanja nadležnosti.\n“Nedostatak potpunih evidencija subjekata nadzora može dovesti do nejednakog tretmana u smislu da određeni subjekti budu predmet inspekcijskog nadzora više puta dok drugi mogu ostati bez nadzora”, upozorili su iz Ureda za reviziju.


Društvo i ekonomija: "Mađari i mi zaposlićemo hiljade u Srbiji" - BalkaniYUm.TV '); } //]]>\n"Mađari i mi zaposlićemo hiljade u Srbiji"\nMađarska kompanija "Tisza Cipo" u Senti otvarila je novi pogon fabrike "Tisa Automotive" koja proizvodi električne kablove za automobilsku industriju.\nPremijer Aleksandar Vučić je, nakon otvaranja kome je prisustvovao i mađarski ministar spoljnih poslova i trgovine Peter Sijarto, rekao da očekuje da će Srbija sa Mađarima otvarati brojne fabrika i hiljade radnih mesta.\nFabrika "Tisa Automotive" je počela probni rad tačno pre godinu dana, a u njoj je trenutno 490 radnika, od kojih 310 stalno zaposlenih i 180 na obuci.\nKako je rečeno, do maja sledeće godine u fabrici bi trebalo da bude 800, a do kraja 2016. godine hiljadu radnika.\nVučić je, nakon svečanog puštanja u rad pogona fabrike, rekao da očekuje da će Srbija sa Mađarima otvarati brojne fabrike i hiljade radnih mesta.\nMađarski ministar spoljnih poslova i trgovine Peter Sijarto je podsetio da je pre godinu dana trgovinska razmena bila 1,4 milijardi evra, nada se da će ove godine biti povećana, otvaranje pogona smatra bitnim za region, ali i srednju Evropu i najavio je da će Eksim banka i Privredna komora Mađarske otvoriti predstavništva u Beogradu.\n"Vi izvozite kablove i druge materijale u jednu od najpoznatijih svetskih kuća. Rekli su mi da ne smem da kažem koja je to. Nadam se da ćete moći još da proširite kapacitete", rekao je Vučić dodajući da ova fabrika ima siguran plasman proizvoda.\nOn je izrazio nadu da će još više ljudi u Senti moći da nađe posao.\n"I Mađari i Srbi ne bi trebalo da napuštaju svoje gradove i sela. Trebalo bi da oni od svog rada mogu pristojno da zarđuju i da od toga pristojno žive", rekao je Vučić.\nZahvalio je radnicima u Srbiji što su bili strpljivi, jer smo morali da prođemo kroz teške reforme.\n"Svi ovi ljudi ovde, radnici koji teško zarađuju svoj hleb, kojima plata nije velika ali žive od toga, oni su shvatili da smo teškim merama morali da preokrenemo situaciju u zemlji", rekao je on.\nZato, dodao je, s ponosom danas gleda kako ljudi u fabrici u Senti vredno i marljivo rade i poručio im: "Hvala vam što volite svoju zemlju, što poštujete Mađare. Siguran sam da svi zajedno možemo da budemo još srećniji i zadovoljniji".\nVučić je ocenio da je prijateljstvo Srbije i Mađarske prošlo kroz najteža moguća iskušenja, da se pokazalo da je ono iskreno te da donosi najbolje rezultate za obe zemlje.\nOn je izrazio je zadovoljstvo što se nalazi u Senti i što ima priliku da razgovara kako ćemo pre kraja iduće godine u pogonu "Tisza Automotive" videti hiljadu zaposlenih.\nPodsetio je da je tamo danas 300 ljudi zaposleno, da je dodatnih 150 na obuci, za koje se nada da će se pokazati dkao dobri, vredni i marljivi radnici, kao i da će biti primljeni na posao.\n"Ovo je rezultat dobre saradnje, zajedničkog rada dve vlade. Zahvalan sam predsedniku Vlade Mađarske Viktoru Orbanu što su želeli da povećaju broj svojih investicija i prisustvo svojih investitora u Srbiji", istakao je Vučić prenevši da Mađarska planira da otvori i svoje trgvinsko predstavništvo i investicionu banku u Beogradu.\nTa saradnja, zaključio je, pokazuje široko prijateljstvo i ozbiljnost u saradnji koju Srbija ima sa Mađarskom.\nGeneralni direktor kompanije “Tisza Automotive” Peter Hladinec je rekao da su tri godine radili, uložili puno napora kako bi se došlo do današnjeg dana.\nU realizaciji projekta, kaže, imao je podršku Beograda, vojvođanske vlade i Sente i veoma je zahvalan što je ova investicija realizovana.\nŠef mađarske diplomatije istakao je da mu je velika čast što je dobio poziv da dođe u Srbiju i otvara pogon u izazovno vreme, kao i da se radi o dogajađu u kojem se prijateljstvo potvrđuje.\nKako je rekao i ovo je potvrda velikog prijateljstva i izuzetnih ekonomskih odnosa između dve zemlje, a otvaranje fabrike je obostrano korisno, ali i za srpsku i mađarsku zajednicu.


Biljni preparati1 DIJETETSKI SUPLEMENTI10 Gorušica višak kiseline1 Ligamenti i uganuća5 Ligamenti i uganuća5 Nadimanje1 NEGA I ZAŠTITA5 Ostalo3 Osteoporoza3 Preparati koji ubrzavaju metabolizam masti1 Preparati za odrasle1 Reuma i grčevi4 Sportske povrede4 Usporena probava1 Vitamini i minerali3 Vitamini i minerali3 Žuč i jetra1 Dijabetes4 Dodaci ishrani3 Holesterol i trigliceridi1 Jajnici, menopauza i PMS1 Kosa i nokti1 Kosti, zglobovi i mišići8 Mršavljenje2 Organi za varenje, probava, dijareja1 SPORTSKI PROGRAM5 Srce i krvni sudovi, cirkulacija3\nFerticure je dijetetski proizvod specijalno formulisan da reguliše problem sindroma policističnih jajnika i insulinske rezistencije. Ferticure sadrži Mio-inozitol 2000 mg, D-hiro-inozitol 50mg,vitamin E 60mg i folnu kiselinu četvrte generacije(Quatrefolic) 400mcg. Sadrži aktivnu formu fo..\nHYALFIT GEL 120mlOpis proizvoda:Hyalfit gel je preparat namenjen za masažu sa umirujućim dejstvom na mišiće, ligamente i zglobove sa efektom hlađenja, kreiran je za brzo i dugotrajno olakšanje i uklanjanje bola. Mentol u kombinaciji sa alkoholom prokrvljuje, hladi i pomaže da..\nHYALFIT GEL 50mlOpis proizvoda:Hyalfit gel je preparat namenjen za masažu sa umirujućim dejstvom na mišiće, ligamente i zglobove sa efektom hlađenja, kreiran je za brzo i dugotrajno olakšanje i uklanjanje bola. Mentol u kombinaciji sa alkoholom prokrvljuje, hladi i pomaže da ..\nHYALFIT KAPSULEOpis proizvoda:Revolucionarna formula sa najvećom dozom hijaluronske kiseline i kolagena. Delovanje: Brzo i efikasno ublažava bolove, upale i otoke (edeme) zglobova. Potpuno je prirodan i bezbedan preparat, koji ne izaziva nikakve nuspojave. Preporučuje se primena Hya..\nHYALFIT ZAGREVAJUĆI GEL 120mlOpis proizvoda:Hyal fit gel sa efektom zagrevanja Zaboravite na hronični bol! Delotvoran kod svih reumatskih oboljenja Jak analgetski, antiinflamatorni i antiedematozni efekat!Terapijske indikacije :• reumatski bolovi, • bol u vratu i ramenima,&n..\nIMUNO PROTECT KAPSULE\nIMUNO PROTECT IMUNO PROTECT je specijalno formulisan da obezbedi sve povoljne i korisne principe cinka, D3 vitamina i vitamina C u jednoj kapsuli. Idealna potpora imunom sistemu tokom cele godine. Naročito u periodima povećane incidence virusnih infekcija i u borbi sa alergijama.IMUNO PROTECT ..


HP Štampač OfficeJet 202 Mobile - N4K99C Kolor, Inkjet, A4 - Idealno.rs\nPočetna / Računari i oprema / Štampači, skeneri / Multifunkcijski / HP Štampač OfficeJet 202 Mobile - N4K99C Kolor, Inkjet, A4\nHP Štampač OfficeJet 202 Mobile - N4K99C Kolor, Inkjet, A4\nPonuda prodavnice Gigatron za proizvod HP Štampač OfficeJet 202 Mobile - N4K99C Kolor, Inkjet, A4. Ispravnost cene i podataka proveri na internet stranici prodavnice.\nHP Štampač OfficeJet Pro 8710 All-in-One - D9L18A Inkjet, Kolor, A4, Crna\nHP OfficeJet Pro 9013 1KR49B\nod 21.115,00 DIN\nod 38.790,30 DIN\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za HP Štampač OfficeJet 202 Mobile - N4K99C Kolor, Inkjet, A4 i izberi najbolju. Multifunkcijski iz kategorije Štampači, skeneri je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda HP Štampač OfficeJet 202 Mobile - N4K99C Kolor, Inkjet, A4 i vidi da li ti odgovara ili pogledaj druge proizvode brenda HEWLETT PACKARD. Opis i tehnički podaci proizvoda HP Štampač OfficeJet 202 Mobile - N4K99C Kolor, Inkjet, A4 se mogu razlikovati od onih u internet prodavnici u kojoj obavljaš kupovinu. HP Štampač OfficeJet 202 Mobile - N4K99C Kolor, Inkjet, A4 je dostupan u prodavnici Gigatron po ceni, koja je navedena pored svakog prodavca u meniju "Prodavnice".\nGarantne uslove za HP Štampač OfficeJet 202 Mobile - N4K99C Kolor, Inkjet, A4 proveri u prodavnici u kojoj nameravaš da obaviš kupovinu. Slika za HP Štampač OfficeJet 202 Mobile - N4K99C Kolor, Inkjet, A4 je simbolična, zato se pre kupovine u prodavnici uveri da je proizvod isti.


Pravila privatnosti – STEMALICA\nKako bi ova web stranica radila ispravno sa svim svojim funkcionalnostima te da bi mogli dalje raditi na unaprijeđenju stranice i poboljšanju korisničkog iskustva, potrebni su nam kolačići (eng. cookies). To znači da korištenjem ove web stranice pristajete na uporabu tih datoteka. Ako onemogućite kolačiće, nećete moći koristiti pojedine funkcionalnosti stranice koje su podržane tom tehnologijom.\nDa, stranica koristi kolačiće kako bismo omogućili što bolje iskustvo korištenja. Dodatno, koristimo kolačiće kako bismo dobili uvid u aktivnost korisnika na našoj stranici i na temelju toga pratili statistiku posjećenosti i donosili zaključke o kvaliteti sadržaja na temelju dobivenih informacija.


petak, 20. dec 2013, 10:05\nDanas u Šetnji govorimo o konkursu "Srbija na vezi", koji je zamišljen kao razmena znanja i online mentorstvo za mlade koji su na početku karijere i koji mogu dobiti korisne informacije od naših stručnjaka iz dijaspore iz više od 60 oblasti. Tim povodom, naš gost je Miloš Jovanović iz pokreta iSerbia, koja je pokretač programa.\nGovorimo i o položaju volontera u Srbiji, o tome zašto su protestovali volonteri na Svetskom prvenstvu za rukometašice u Nišu, kakva su prava i obaveze volontera i kakav je zakon koji uređuje tu oblast rada. Gost u studiju je Milena Stošić iz Krovne organizacije mladih Srbije.\nA sa Draganom Varagićem, internet ekspertom, razgovaramo o izveštaju kompanije Gugl koja napravila listu najznačajnijih događaja u 2013. i najinteresantnijih trendova pretrage interneta u Srbiji. Njihovo istraživanje pokazuje dalji rast interesovanja za popularne i zabavne sadržaje, a o kojim pojmovima je konkretno reč, čućete u emisiji.\nUrednik i voditelj: Nenad Militarević


Maloprodaja raste „na veliko“ - Biznis i Finansije\nHome\tVestiEkonomija\tMaloprodaja raste „na veliko“\nMaloprodaja raste „na veliko“\nRastu prometa robe široke potrošnje u Srbiji za preko 11 odsto u prvoj polovini godine, doprineo je dolazak Lidla, ali i rezultati koje su ostvarili Delhaize, Univerexport, Metro, DIS, Aman, Gomex i Meraktor-S. Stabilizacija poslovanja cele Marcator Grupe obezbedila je osnovu i za nova ulaganja na srpskom tržištu, a Maksim Poletajev, predsednik upravnog odbora Fortenova Grupe, najavio je plan za jačanje kompanije Mercator-S u Srbiji.\nU prvih šest meseci ove godine promet promet robe u trgovini na malo porastao je za 11,1 odsto u tekućim cenama, a za 8,5 odsto u stalnim cenama, objavio je Republički zavod za statistiku. Istovremeno, analize Erste banke pokazuju da je rast maloprodaje u februaru 2019. bio najveći u poslednje tri godine.\nNavodeći ključne razloge za ovakav rast prometa u maloprodaji, Žarko Malinović, sekretar Udruženja za trgovinu PKS ocenjuje da iako je primatan rast elektronske trgovine u Srbiji, ona nije značajnije uticala na ovakav trend, već prvenstveno inevsticije u maloprodaji. Rastu trgovine robom široke potrošnje nesumnjivo je doprineo dolazak nemačkog diskontnog lanca Lidl u Srbiju, ali i drugi veliki trgovnski lanci kao što su Delhaize, Univerexport, Metro, DIS, Aman, Gomex. Malinović ističe i sve bolje poslovanje kompanije Mercator-S, kao i cele Mercator Gupe, koja je u poslednje dve godine povećala EBITDA za više od 72%, odnosno sa 62,3 miliona evra na 107,5 miliona evra.\nDobar rezultat Mercator Grupe dobija na značaju ako se imaju u vidu poteškoće kroz koje je ova kompanija prolazila tokom pomenutog perioda, a prema oceni Malinovića, na bolje poslovne rezultate uticala je uspešna monetizacija nekretnina kojom je smanjen dug za gotovo 200 miliona evra, „što je doprinelo tome da odnos neto duga i EBITDA, sa 14,1 bude snižen na ispod 6“.\nKomentraišući uticaj poslovnih rezultata Mercator Grupe na maloprodaju u Srbiji, Malinović ističe da je stabilizacija poslovanja cele kompanije istovremeno obezbedila osnovu za nova ulaganja na srpskom tržištu i dodaje. „Nedavno je Maksim Poletajev, predsednik upravnog odbora Fortenova Grupe, najavio plan za jačanje kompanije Mercator-S u Srbiji, a iz Ljubljane najavljuju dalja ulaganja u razvoj logistike u Srbiji, kao i dalju monetizaciju nekretnina“.\nMalinović napominje da sa ukupnim učešćem od oko 25 odsto u bruto društvenom proizvodu Srbije, sektor prerađivačke industrije i sektor trgovine predstavljaju veoma značajne industrijske grane i da će piodsticajne mere za trgovce koje predviđa novi Zakon o trgovini sigurno doprineti još bržem razvoju maloprodaje.


Regionalni lider mlečne industrije nagradio najbolje farmere - Ekonomija - Dnevni list Danas\nPočetna » Ekonomija » Regionalni lider mlečne industrije nagradio najbolje farmere\nOdržan tradicionalni Imlekov Dan farmera rekordera\nRegionalni lider mlečne industrije nagradio najbolje farmere\nKompanija Imlek i ove godine održala je tradicionalni Dan farmera rekordera kako bi proslavila još jednu godinu uspešne saradnje sa svojim najznačajnijim dobavljačima, proizvođačima sirovog mleka.\n0Piše: Promo 17. aprila 2018. 13.53\nTom prilikom dodeljene su nagrade i priznanja za rekordne količine isporučenog sirovog mleka u prethodnoj godini. Veliki broj farmera iz cele Srbije prisustvovao je tradicionalnoj Imlekovoj proslavi na kojoj su im se predstavnici kompanije, na čelu sa generalnim direktorom Bojanom Radunom, zahvalili na dugoročnoj uspešnoj saranji i kontinuiranoj proizvodnji mleka vrhunskog kvaliteta.\nBojan Radun, generalni direktor Imleka u svom izlaganju istakao je značaj održavanja kvalitetnog odnosa sa proizvođačima mleka uz pomoć kojih kompanija uspešno gradi reputaciju regionalnog lidera u oblasti mlečne industrije.\n„Imlek je među potrošačima prepoznatljiv po svojim izuzetnim proizvodima, a to pre svega dugujemo našim stalnim kooperantima koji posluju u skladu sa najvišim standardima kvaliteta. Mleko koje na dnevnom nivou pristiže u naše proizvodne pogone, proizvode ovi vredni ljudi koji su posvećeni svom poslu i stoga je najmanje što možemo da učinimo da im se na ovakav način zahvalimo za uloženi trud. Pored toga, mi kao kompanija nastojimo da im se odužimo i da im stalnim pružanjem podrške u vidu donacije poljoprivrednih mašina, novčanih pozajmica i brojnih olakšica u poslovanju omogućimo neophodne uslove za održavanje postojećeg kvaliteta mleka. Naš cilj je da zadržimo lidersku poziciju na tržištu ali i da našim najznačajnijim dobavljačima – farmerima, obezbedimo svu moguću podršku“, rekao je Radun.\nfarmeri, imlek, mlecna industrija, nagradeNovi Sad


Beograd: Studenti prava najavili litiju od 70 kilometara - Sputnjik Srbija\n08:02 27 Februar 2021\n20:14 07.02.2020 Preuzmite kraći link\nPredsednik studentskog kluba na Pravnom fakultetu Nemanja Vučković najavio je da će sledeći protest biti održan 14. februara u 18 časova ispred crkve Svetog Marka.\n„Tada ćemo, nakon skupa, krenuti u molitveni hod, litiju do Orašca. Koračaćemo 70 kilometara za srpski narod u Crnoj Gori, a onda ćemo 15. februara na Sretenje u Orašcu imati moleban. Želimo da tom šetnjom poručimo Srbima u Crnoj Gori da nisu sami i da ne odustajemo od borbe“, kazao je Vučković.\nPrema njegovim rečima, vlast u Srbiji ne čini dovoljno da se reši problem u vezi sa spornim crnogorskim Zakonom o slobodi veroispovesti, zbog čega su pozvali da se to pitanje podigne na međunarodni nivo.\n„Tražili smo da se odnosi dve države svedu na konzularni nivo i da se raskine ugovor iz 2014. godine, na osnovu kog se u preko 40 srpskih ambasada nalaze i diplomate Mila Đukanovića, i da se celo pitanje podigne na međunarodni nivo. Sve to kako bi se inicirala rasprava u Savetu Evrope i Ujedinjenim nacijama, kako bi se govorilo o položaju Srba u Crnoj Gori i o položaju Srpske pravoslavne crkve. Režim u Podgorici neprestano ugrožava slobodu veroispovesti, gazi Evropsku konvenciju o ljudskim pravima i krši međunarodne ugovore“, naveo je Vučković.\nU prethodnom periodu, inače, studenti su prikupljali potpise za usvajanje „rezolucije o ugroženost Srba i SPC u Crnoj Gori“, a Vučković kaže da je sakupljeno više od 15.000 potpisa i da će oni biti predati do kraja meseca nadležnim institucijama.\n„Naredne nedelje ćemo krenuti sa istim zahtevima da pravimo okupljanja i u drugim gradovima Srbije“, dodao je.\nNa skupu je bio i omladinski aktivista Pavele Knežević, koji je došao iz Banjaluke i najavio pokretanje sličnih zahteva u Republici Srpskoj, prenosi Tanjug.\n„Došli smo ovde da podržimo našu braću u Crnoj Gori, a i sve ovde u Beogradu koji se okupljaju svakog petka, jer su digli glas protiv nepravde. Podržavamo inicijative koje su pokrenuli i — ne damo svetinje“, rekao je Knežević.


Holandija: Ruski lovci zastrašivali holandski brod na Crnom moru - 29.06.2021, Sputnik Srbija\nMinistarstvo odbrane Holandije tvrdi da su ruski lovci prošle nedelje navodno stvorili opasnu situaciju za holandski brod holandske mornarice na Crnom moru. 29.06.2021, Sputnik Srbija\nU saopštenju se tvrdi da su lovci navodno „leteli opasno nisko i blizu“ broda holandske mornarice.„Posle nekoliko sati ‘zastrašivanja’, na brodu je došlo do prekida u radu elektronske opreme“, dodaje se u saopštenju.Ministarstvo odbrane Holandije je s tim u vezi optužilo Rusiju za kršenje prava na slobodno korišćenje otvorenog mora.Prošle nedelje na Crnom moru već se dogodio incident sa brodom NATO-a. Britanski razarač „Difender“ prešao je 23. juna rusku granicu u blizini rta Fiolent (Krim). Ruski granični brod je nakon ponovljenih upozorenja ispalio hice upozorenja, a avion Su-24M ispalio upozoravajuće bombe duž pravca kretanja razarača. Britansko Ministarstvo odbrane tvrdi da na razarač nije pucano i da se on nije nalazio u ruskim teritorijalnim vodama. Takođe, britansko Ministarstvo odbrane saopštilo je da je Rusija izvodila vežbe pucanja u Crnom moru i unapred je upozorila „pomorsku zajednicu“ o svojim dejstvima. Međutim, novinar na britanskom brodu potvrdio je da je brod namerno ušao u ruske teritorijalne vode.Pročitajte još:\nevropa, svet, vesti, rusija, holandija (država)\n17:44 29.06.2021 (Osveženo: 15:08 21.09.2021)\n© Sputnik / Alekseй Maйšev / Uđi u foto-galeriju Ruski višenamenski lovac pete generacije Su-57\nMinistarstvo odbrane Holandije tvrdi da su ruski lovci prošle nedelje navodno stvorili opasnu situaciju za holandski brod holandske mornarice na Crnom moru.\n„Ruski lovci izazvali su nebezbednu situaciju za brod ‘Evertsen’ na Crnom moru. To se dogodilo prošlog četvrtka kada se ratni brod nalazio jugoistočno od Krima“, navodi se u saopštenju holandskog Ministarstva odbrane.\nU saopštenju se tvrdi da su lovci navodno „leteli opasno nisko i blizu“ broda holandske mornarice.\n„Posle nekoliko sati ‘zastrašivanja’, na brodu je došlo do prekida u radu elektronske opreme“, dodaje se u saopštenju.\nMinistarstvo odbrane Holandije je s tim u vezi optužilo Rusiju za kršenje prava na slobodno korišćenje otvorenog mora.\nProšle nedelje na Crnom moru već se dogodio incident sa brodom NATO-a. Britanski razarač „Difender“ prešao je 23. juna rusku granicu u blizini rta Fiolent (Krim). Ruski granični brod je nakon ponovljenih upozorenja ispalio hice upozorenja, a avion Su-24M ispalio upozoravajuće bombe duž pravca kretanja razarača. Britansko Ministarstvo odbrane tvrdi da na razarač nije pucano i da se on nije nalazio u ruskim teritorijalnim vodama. Takođe, britansko Ministarstvo odbrane saopštilo je da je Rusija izvodila vežbe pucanja u Crnom moru i unapred je upozorila „pomorsku zajednicu“ o svojim dejstvima. Međutim, novinar na britanskom brodu potvrdio je da je brod namerno ušao u ruske teritorijalne vode.


Izvoz Turske je u oktobru povećan za 20,1% | TRT Srpski\nIzvoz Turske je u oktobru povećan za 20,1% u odnosu na isti mesec prethodne godine i dostigao 20 milijardi 792 miliona dolara, dok je uvoz povećan za 12,8 odsto na 22 milijarde 230 miliona dolara. Objavljeni su privremeni spoljnotrgovinski podaci za oktobar, koji su kreirani u saradnji sa Turskim statističkim institutom (TUIK) i Ministarstvom trgovine.\nShodno tome, u okviru Opšteg trgovinskog sistema (GTS) izvoz je u oktobru povećan za 20,1 odsto u odnosu na isti mesec prethodne godine i dostigao je 20 milijardi 792 miliona dolara, dok je uvoz povećan za 12,8 odsto na 22 milijarde 230 miliona dolara. Spoljnotrgovinski deficit je u oktobru smanjen za 40,1 odsto u odnosu na isti mesec prethodne godine i smanjen je na milijardu 438 miliona dolara.\nTagovi: #ekonomija , #uvoz , #izvoz


On je dodao da je ponosan na ovaj posao koji su izvršili stručnjaci Republičkog zavoda za zaštitu kulturno-istorijskog i prirodnog naslijeđa, te ocijenio da je napravljeno referentno djelo, gotovo bez premca u svijetu, koje će poslužiti i za naučne radove.\n”Danas su u Spomen-području Donja Gradina na području opštine Kozarska Dubica završeni konzervatorsko-restauratorski radovi na zaštiti „Toplole užasa“ koja je simbol stradanja nevinog stanovništva u ovom stratištu. Cijena radova je iznosila 50.000 KM, a trajali su punih pet sedmica”, reako je Nino Jauz načelnik opštine.\nKasipović je izrazio uvjerenje da će tokom ove godine početi radovi na izgradnji memorijalnog centra Spomen-područja Donja Gradina, te da će u naredna dva mjeseca kod "Topole užasa" biti izgrađen amfiteatar, rasvjeta i video-nadzor, kako bi se zaštitilo do sada učinjeno.\nKonzarvator i restaurator Republičkog zavoda za zaštitu kulturno-istorijskog i prirodnog naslijeđa Milica Kotur izjavila je da je izvršenim konzervatorsko-restauratorskim radovima praktično spašena "Topola užasa", koja je bila u jako lošem stanju i na njoj su urađene velike intervencije.\nOna je dodala da je specijalnim sredstvom drvo toplole zaštićeno od svih budućih atmosferskih uticaja, te precizirala da su konzervacioni radovi trajali od 10. maja do danas, ali su im prethodili obimni istraživački radovi i izrada projekt


U petak na sceni SARTR-a predstava PRST | Fashion.Beauty.Love\nU petak, 1. juna u 21h na sceni Sarajevskog ratnog teatra izvodi se predstava Prst. Prst se smatra jednim od najboljih savremenih društveno-angažiranih tekstova napisanih u našoj regiji, a autorica je kosovska spisateljica Doruntina Basha. Sama priča nije vezana isključivo za Kosovo, već za cijeli prostor Balkana, a njena univerzalnost komunicira i dalje, te se odnosi na aktualno pitanje pozicije žena u suvremenom društvu.\nPredstava Prst realizirana je u produkciji Sarajevskog ratnog teatra, a uz podršku Američke ambasade u Sarajevu – Odnosi sa javnošću SAD, te u partnerstvu sa forumZFD u BiH (Civilna Mirovna Služba) i Fondacijom Publika.\nU prodaju puštene early bird ulaznice za GARDEN OF DREAMS festival


U okviru predsedavanja Luksemburga Međunarodnoj alijansi za sećanje na Holokaust (IHRA), u Briselu je 19. januara 2020. godine održan ministarski sastanak država članica IHRA, kome je prisustvovalo 30 ministara inostranih poslova, drugih visokih zvaničnika i ambasadora država članica IHRA.\nNa sastanku je usvojena Ministarska deklaracija IHRA 2020, u sklopu obeležavanja 75. godišnjice oslobađanja koncentracionih logora u Drugom svetskom ratu u kojoj se sve zemlje pozivaju da odaju počast žrtvama Holokausta i nacističkog režima. U Deklaraciji se podseća na 20 godina od usvajanja Stokholmske deklaracije, koja predstavlja osnivački akt Međunarodne alijanse za sećanje na Holokaust. Srbija smatra da politička deklaracija IHRA 2020 i principi koji su u njoj sadržani, a koji uključuju i otvaranje arhiva iz perioda Drugog svetskog rata, predstavljaju važan korak u nastavku zajedničke borbe protiv senki prošlosti.\nU izlaganju prvog potpredsednika Vlade Srbije i ministra spoljnih poslova Ivice Dačića, koje je u njegovo ime prenela ambasador Srbije u Kraljevini Belgiji i Velikom Vojvodstvu Luksemburg dr Marina Jovićević, ističe se da Republika Srbija daje punu podršku radu Međunarodne alijanse za sećanje na Holokaust i aktivnim učešćem doprinosi da se strahote prošlosti ne zaborave, da se mesta stradanja obeleže, kao i da buduće generacije uče o prošlosti, istovremeno gledajući u budućnost. U tom smislu, Republika Srbija je na plenarnom zasedanju u Luksemburgu u decembru 2019. predstavila svoj prvi nacionalni izveštaj i od strane predsedavajućeg IHRA pohvaljena je za sve aktivnosti koje je u međuvremenu sprovela na nacionalnom nivou.\nImajući u vidu poštovanje prema žrtvama nacističkog i fašističkog režima tokom Drugog svetskog rata, u izlaganju ministra Dačića ističe se da je Vlada Republike Srbije donela odluku da se lokaliteti Staro sajmište i Topovske šupe, mesta stradanja najvećeg broja Srba, Jevreja i Roma na teritoriji grada Beograda na adekvatan način obeleže. Procedura usvajanja Zakona o memorijalu Staro sajmište i Topovske šupe je u završnoj fazi, nakon čega će se krenuti u realizaciju tog projekta, koji je važan kako za Srbiju, tako za region i međunarodnu zajednicu. Ukazano je i da je Srbija, kao potpisnica Terezinske deklaracije, 2016. godine usvojila i Zakon o otklanjanju posledica oduzimanja imovine žrtvama Holokausta koje nemaju živih pravnih naslednika a otpočeta je i procedura usvajanja radne definicije antisemitizma.\nLuksemburg, kao predsedavajući IHRA, pohvalio je sve napore koje je Srbija u prethodnim mesecima uložila kako bi osigurala zaštitu mesta stradanja. IHRA je spremna da pruži svu potrebnu podršku kako bi se čitav proces uspešno okončao.\nU izlaganju ministra Ivice Dačića podseća se da se ove godine obeležava i 75. godina od oslobađanja jednog od najvećih logora u Evropi – Jasenovca, koji se nalazio na teritoriji tadašnje Nezavisne Države Hrvatske, u kome je tokom Drugog svetskog rata stradalo na stotine hiljada Jevreja, Roma, Hrvata antifašista, a najviše Srba. Dužnost svih je da se prema nevinim žrtvama nacističkog režima u NDH odnose sa jednakim poštovanjem i sećanjem, kao i prema svim drugim žrtvama nacista u Drugom svetskom ratu.\nU izlaganju se ukazuje i na činjenicu da neofašistički i neonacistički pokreti i revizionizam jačaju u različitim delovima sveta, kao i da su govor mržnje, rasna diskriminacija i netolerancija prisutni više nego ikada u javnom životu i medijima. Stoga je dužnost svih nas da ne zaboravimo Holokaust i da ne dozvolimo da se ponovi.


Komunalna policija: Uređenija dvorišta - ljepša Bijeljina | RTV Slobomir\nNakon najave Komunalne policije da će pojačati kontrolu održavanja urednosti dvorišta i drugih površina u privatnom vlasništvu, mnogi vlasnici zemljišta su samoinicijativno ili nakon opomene, uredili svoja dvorišta. Do sada je uređeno preko sedamdeset dvorišta, za 27 su izdata rješenje o čišćenju, a u postupku je 17 zapuštenih dvorišnih površina.\nU Komunalnoj policiji ističu da su najveći problem dvorišta koja vlasnici godinama ne održavaju ili kod kojih nisu ažurirani podaci u vlasničkim knjigama, tako da nije jasno ko su pravi vlasnici nekretnina, zbog čega nije moguće uručiti opomenu, niti odrediti kaznu za neodržavanje dvorišta.\nOdlukom o komunalnom redu Grada Bijeljina propisano je da vlasnici, odnosno korisnici zelenih površina uz poslovne i stambene zgrade, neizgrađenog građevinskog zemljišta, kao i drugih sličnih površina vidljivih sa ulične strane, moraju te površine redovno održavati u čistom i urednom stanju, što podrazumijeva da se na navedenim površinama ne može nalaziti ostruga, divlje šiblje, otpad i slično. Istom Odlukom, zabranjeno je da se u dvorištu i oko zgrada od ulične strane, drži otpad i dotrajale stvari (automobilske olupine, stare mašine, daske i slično) koje svojim izgledom i neredom narušavaju izgled naselja.\nKazne za ovaj prekršaj su visoke - za pravna lica od 3.000 do 6.000 konvertibilnih maraka, odgovorna lica u pravnom licu od 550 do 850 KM, preduzetnike od 700 do 1.000 KM, a za fizička lica od 500 do 800 KM.


Preminuli je prvi put od korone oboleo aprila prošle godine, a drugi put u decembru.\nDrugu infekciju nije preživeo.\nPreminuli muškarac živeo je u okrugu Frojdenštat, saopštile su zdravstvene vlasti Sstutgarta.\n- Pacijent je preminuo usled Kovid19 pneumonije i sepse, sa višestrukim otkazivanjem organa - saopštile su vlasti.\nRadi se o jednom muškarcu u starosti od 73 godine, koji nakon prve infekcije, očigledno nije stekao snažan imunitet.\nNemačke vlasti ukazuju da su šanse do sada bile male da se neko drugi put zarazi korona virusom, ali da postoje pojedinačni slučajevi gde pacijenti nisu stvorili dovoljno antitela.


Na tavanu pronašli bombu iz Drugog svetskog rata\nRučna bomba, najverovatnije zaostala iz vremena Drugog svetskog rata, pronađena je na tavanu jedne privatne kuće u staroj valjevskoj čaršiji Tešnjar.\nDvojica mladića uhapšena su u Valjevu kada je u njihovom automobilu pronađeno više od 300 grama marihuane, a jedan od njih je, prilikom pokušaja bega, povredio policajca.\nKRENUO NA NJEGA CIGLOM, PA GA UBO NOŽEM Uhapšen napadač na mladića u Ubu\nPosle nedelju dana bekstva i sakrivanja, uhapšen je Aleksandar M. (25) iz ubskog sela Takovo, koji je 20. avgusta u centru Uba nožem izbo Aleksandara M. (27).\nIzložba jednog od najmlađih likovnih umetnika koji se predstavlja u Internacionalnom umetničkom studiju „Trnavac”, Kubanca Alvara Feliksa Gonzalesa Hidalga Gata, biće otvorena večeras.\nPripadnici Ministarstva unutrašnjih poslova u Valjevu uhapsili su policijskog službenika M. S. (36) iz tog grada zbog postojanja osnova sumnje da je izvršio krivično delo zlostavljanje i mučenje.\nDesanka L. (74) iz Slovca kod Valjeva nastradala je na licu mesta kada je na nju naleteo automobil koji je vozila Tanja S. (22) iz tog mesta.\nZbog izazivanja opšte opasnosti i napada na TV voditelja Živorada Nikolića Žiku Šarenicu, policija u Mionici uhapsila je S. P. (50).\nDoktorkama i medicinskim sestrama Bolnice škotskih žena tokom Prvog svetskog rata odata je još jedna zahvalnost i počast u Valjevu, imenovanjem pet gradskih ulica njihovim imenima i otkrivanjem spomen table na prostoru gde se nekada nalazila velika Valjevska ratna bolnica.\nVozač automobila i troje maloletne dece lakše je povređeno u saobraćajnoj nesreći na putu Mionica-Valjevo u selu Paštrić. Do nesreće je došlo nakon direktnog sudara dva putnička automobila, a povrede su zadobili muškarac i troje dece, starosti od 7 do 13 godina, koji su bili u jednom vozilu.\nINCIDENT NA PROTESTU U NOVOM SADU Staklenom čašom gađali učesnike šetnje "1 od 5 miliona" (FOTO)\nTrojica za sada neimenovanih mladića starih oko 25 godina privedena su večeras u Novom Sadu nakon što je jedan od njih bacio čašu iz bašte jednog kafića na učesnike protestne šetnje ''Jedan od pet miliona''.


Agencija za elektronske medije demantuje navode CDT-a | Aktuelno\nNaslovna CRNA GORA Agencija za elektronske medije demantuje navode CDT-a\nAgencija za elektronske medije demantuje navode CDT-a\nU AEM-u ističu da su u skladu sa svojim nadležnostima, definisanim Zakonom o elektronskim medijima i prihvaćenim međunarodnim standardima, reagovali na, po njihovom mišljenju, primjeren način\nAgencija za elektronske medije ocjenila je danas da su neopravdani navodi Centra za demokratsku tranziciju da je AEM neadekvatno reagovala u prethodnom periodu u slučaju emitovanja, kako oni kažu, spornih sadržaja.\nU AEM-u ističu da su u skladu sa svojim nadležnostima, definisanim Zakonom o elektronskim medijima i prihvaćenim međunarodnim standardima, reagovali na, po njihovom mišljenju, primjeren način.\n“Kada to kažemo, mislimo da smo pokrenuli postupak u svakom slučaju kada smo uočili da je došlo do kršenja nekog od propisanih standarda u radu medija, koji su u našoj nadležnosti. Sa druge strane, na svaki prigovor koji je Agencija dobila na rad ovih medija odgovorili smo u skladu sa zakonom i uz uvažavanje naše ključne obaveze, a to je prepoznavanje rješenja i mjera koje će obezbijediti balans između prava na slobodu izražavanja i drugih prava koja su zaštićena Konvencijom o zaštiti ljudskih prava i sloboda”, navode u AEM-u.\nTakođe podsjećaju da je Savjet Agencije, već drugi put za godinu dana, 15. januara pokrenuo inicijativu i zatražio od Regulatornog tijela za elektronske medije u Srbiji da pokrene proceduru za utvrđivanje odgovornosti emitera televizijskih programa: Happy TV, TV Pink M i TV RTS1 sa sjedištem u toj zemlji, zbog kršenja standarda propisanih Konvencijom o prekograničnoj televiziji i Direktivom o AVM uslugama, te da preduzme adekvatne mjere.\n“Inicijativa je pokrenuta zbog kršenja Direktive o audiovizuelnim medijskim uslugama i Konvencije o prekograničnoj televiziji, kojima je propisano da ove usluge ne smiju sadržati bilo kakvo podsticanje mržnje na osnovu rase, pola, vjere ili nacionalnosti. Po mišljenju Savjeta Agencije, ovi emiteri su kršili pomenute standarde, time što su kroz različite sadržaje podsticali na nasilje i u više slučajeva promovisali mržnju, netrpeljivost i diskriminaciju prema pripadnicima crnogorske nacionalnosti”, dodaju u Agenciji.\nIstiču da je njihov Savjet pisanim putem obavijestio i Delegaciju Evropske unije u Crnoj Gori o kršenju i mjerama koja namjerava da preduzme ukoliko dođe do ponovnog takvog kršenja.\n“Podsjećamo da je procedura koju Savjet Agencije sprovodi, u slučaju kršenja navedenih standarda od strane medija koji se reemituju u Crnoj Gori, propisana Konvencijom o prekograničnoj televiziji i Direktivom o AVM uslugama”, naglasili su.\nSmatraju da je neosnovan navod da Agencija nije stvorila pravni osnov za potencijalno “spječavanje sadržaja koji predstavljaju govor mržnje ili opasnost po nacionalnu bezbijednosta”, kako navode iz Centra za demokratsku tranziciju, jer stvaranje pravnog osnova nije u nadležnosti Agencije.\n“Pravni osnov već postoji i definisan je Zakonom o medijima i Zakonom o elektronskim medijima, kada su u pitanju crnogorski mediji, odnosno Konvencijom o prekograničnoj televiziji i Direktivom o AVM uslugama, kada su u pitanju mediji koji reemituju program u Crnoj Gori”, poručuju iz Agencije.\nAEM: Netačno je da su Pink i Happy sankcionisani zbog političkog uticaja\nKomercijalni i javni emiteri tri mjeseca oslobođeni plaćanja naknade za emitovanje


Uspešan proces vakcinacije uslov za povratak poslovanja u normalne tokove - Knjaževačke novine\nUspešan proces vakcinacije uslov za povratak poslovanja u normalne tokove\nDobro došli » Uspešan proces vakcinacije uslov za povratak poslovanja u normalne tokove\nPredsednica Vlade Republike Srbije Ana Brnabić sastala se danas sa predstavnicima fitnes zajednice Srbije, sa kojima je razgovarala o posledicima i efektima pandemije koronavirusa na ovu industriju.\nSastanku su prisustvovali i ministar omladine i sporta u Vladi Republike Srbije Vanja Udovičić, kao i predstavnici Ministarstva finansija. Fitnes radnike na sastanku su predstavljali članovi Saveza za rekreaciju i fitnes Srbije, Sportskog saveza Beograda i Udruženja personalnih trenera.\nU razgovoru je postignuta saglasnost o tome da su ovakvi razgovori najbolji način da se zajedničkim delovanjem i dijalogom pronađe najbolje rešenje za ublažavanje ekonomskih posledica pandemije koronavirusa.\nPredstavnici fitnes zajednice naglasili su da su zainteresovani i spremni da učestvuju u kampanji za masovnu imunizaciju stanovništva.\nOni su izrazili uverenje da bi vakcinacija pomogla što bržem povratku njihovog poslovanja u normalne tokove. Kao zagovornici zdravog života, istakli su da se vakcinacija protiv zarazne bolesti COVID-19 u potpunosti uklapa u njihovu agendu i izrazili nadu u nastavak ovakvog tempa vakcinacije u Srbiji.\nUčesnici sastanka izrazili su spremnost da u potpunosti poštuju sve epidemiološke mere koje su na snazi, a sve u cilju nastavka rada i poslovanja. Njihov osnovni zahtev bio je duže radno vreme kako bi, u skladu sa epidemiološkim merama, mogli bolje da rasporede svoje članove i vežbače, s obzirom na to da većina teretana funkcioniše na principu zakazivanja.\nDanašnji sastanak deo je širih konsultacija koje je predsednica Vlade sa resornim ministrima imala u prethodnim danima sa predstavnicima industrija koje su najviše pogođene negativnim efektima pandemije koronavirusa.\ncovid 19, koronavirus, Vakcina, Vakcinacija, virus korona\nPrevPrethodnaPENALI ZBOG PREVREMENE PENZIJE NEKIMA ĆE BITI UKINUTI Šta donose nove izmene zakona o PIO\nSledećaCOVID19: Broj novozaraženih i danas veći od pet hiljadaСледећи


Miodrag D. Jovanović - Umetnici - Narodno pozorište u Beogradu\nZavršio „V beogradsku gimnaziju“ i Srednju muzičku školu ''Stanković'', kao i Fakultet muzičke umetnosti u Beogradu (gudački odsek – violina).\nPevanje učio na Fakultetu muzičke umetnosti u Beogradu, kao i na Državnom konzervatorijumu „Đuzepe Verdi“ (Giuseppe Verdi) u Milanu (Milano, Italia). Usavršavao se privatno kod poznatih vokalnih pedagoga (Nino Karta, Enriko Fisore, Sara Sforni-Korti) u Milanu i Pjaćenci (Piacenza). Magistrirao na odseku za solo – pevanje Fakulteta muzičke umetnosti u Beogradu (klasa red. prof. Radmile Bakočević).\nDobitnik je nagrade na FMU za najperspektivnijeg mladog operskog pevača iz Fonda ''Danica Mastilović''.\nJedan je od pobednika na Međunarodnom konkursu „Pučini i njegovo vreme“ ('Puccini e il suo tempo') u Milanu 1993 godine, kao i finalista Međunarodnog konkursa „Flavijano Labo“ (Flaviano Labo’) u Pjaćenci iste godine.\nGodine 2006 dobio nagradu Narodnog pozorišta za poseban doprinos radu i organizaciji Opere NP na mestu direktora Opere NP.\nGodine 2007 dobio bijenalnu nagradu Opere i teatra „Madlenianum“ za vrhunsku umetničku kreaciju u operi „Hofmanove priče“ Ž.Ofenbaha (Lindorf, Kopelijus, Mirakl i Dapertuto). Iste godine dobio godišnju nagradu Narodnog pozorišta za ostvarenu ulogu Tonija u operi „Pajaci“ R.Leonkavala.\nGodine 2009 dobio godišnju nagradu Narodnog pozorišta za ulogu Don Karla u operi „Moć Sudbine“ Đ.Verdija.\nGodine 2014 dobio godišnju nagradu Narodnog pozorišta za ulogu Holanđanina u Vagnerovoj operi „Holanđanin lutalica“.\nGodine 2017. dobio Nagradu "Zlatni beočug" Kulturno-prosvetne zajednice Srbije.\nGodine 2019 dobio godišnju nagradu Narodnog pozorišta za ulogu Mitketa u operi ”Koštana” Petra Konjovića.\nJedno vreme radio kao profesor violine i kamerne muzike pri SMŠ ''Dr.Vojislav Vučković'' u Beogradu. Preselivši se u Italiju radio kao profesionalni violinista u različitim kamernim i opersko – simfoniskim sastavima i orkestrima na severu Italije.\nOd decembra 1989 do februara 2002 uživao status slobodnog umetnika (vokalnog soliste). Trenutno je član Opere Narodnog pozorišta u Beogradu u svojstvu prvaka Opere. Od aprila 2005 do novembra 2006 godine bio na mestu direktora Opere NP u Beogradu.\nNastupao na različitim operskim i koncertnim scenama širom zemlje (Beograd, Novi Sad, Niš, Smederevo...) i sveta (SAD, Nemačka, Austrija, Švajcarska, Italija, Rumunija, Moldavija, Grčka, Slovenija, Makedonija, Koreja, Rusija...), pevajući uloge prvog baritonskog faha.\nSnimao za RTS.\n”Mandragola” – Meser Niča\n”Koštana” – Mitke\n• Amonasro („Aida“)\n• Tonio, Tadeo („Pajaci“)\n• Alfio („Kavalerija Rustikana“)\n• Rodrigo („Don Karlos“)\n• Don Karlos di Vargas (Moć sudbine“)\n• Eskamiljo („Karmen“)\n• Lord Enriko Ašton (Lučija od Lamermura)\n• Mišone („Adrijana Lekuvrer“)\n• Holanđanin („Leteći Holanđanin“)\n• Šarples - (Madam Baterflaj)\n• Skarpija („Toska“)\n• Jovan („Saloma“)\n• Rigoleto („Rigoleto“)\n• Grof Luna („Trubadur“)\n• Žorž Žermon („Travijata“)\n• Nabuko („Nabuko“)\n• Jago („Otelo“)\n• Žerar („Andre Šenije“)\n• Mitke (“Koštana”)\n• Don Kihot ("Don Kihot")\nPREMIJERA OPERE "TOSKA" ĐAKOMA PUČINIJA 2. APRILA NA VELIKOJ SCENI


U zavisnosti na koga se prenosi poslovanje, biznis transfer se drugačije realizuje.\nU zemljama, koje imaju dugu tradiciju preduzetništva i privatnog vlasništva u kompanijama, ova praksa je razvijenija, i najčešće su povezane sa odlaskom u penziju vlasnika, promenom profesije ili interesa, kao i željom da se pokrene novi preduzetnički poduhvat.\nPredviđanja su da će biznis transfer u modernoj ekonomiji tek doživeti svoj vrhunac, jer se povećava broj akvizija firmi, i nove generacije ne razmišljaju da rade jedan posao ceo život, tako da će se kupovina i prodaja firmi povećavati sa novim ritmom poslovnog života.\nU Evropskoj uniji udeo preduzeća, koja se prodaju nakon povlačenja vlasnika iz poslovanja iznosi gotovo 40 odsto, a oni imaju iskustva u transferu poslovanja i postoji razvijen sistem podrške za vlasnike kompanija u tom procesu.\nU Srbiji samo 6 procenata vlasnika misli da će preduzeće biti prodato. Njih 77 odsto živi u nadi da će porodica da nastavi poslovanje i održi vlasništvo nad preduzećem.\nČak 98 odsto vlasnika u Sbiji ima decu, a više od 60 odsto ima dvoje dece.\nUpravo nedostatak iskustva u transferu poslovanja predstavlja otežavajuću okolnost u sprovođenju tog procesa u Srbiji, s obzirom da je većina (92,2 odsto) privatnih preduzeća u Srbiji osnovana u poslednjim decenijama prošlog veka i u njima se očekuju biznis transferi.


Brucoši u Novom Pazaru kreću 5.oktobra, a ostali sedmicu kasnije – SNEWS\nBy SNews 23. Septembra 2020. 364 No comment\nNastava za brucoše na Državnom univerzitetu u Novom Pazaru (DUNP) počinje 5. oktobra, a za njihove starije kolege nedelju dana kasnije, 12. oktobra, ako ne dodje do pogoršanja epidemiološke situacije, saopšteno je danas iz ove visokoobrazovne ustanove.\nRektor Miladin Kostić rekao je da će se nastava za najveći broj studijskih programa održavati na klasičan način, dok će na predmetima koje istovremeno sluša veći broj studenata biti kombinovana.\nOn je istakao da je ova ustanova spremna, u slučaju pogoršanja epidemiološke situacije, za organizovanje nastave “na daljinu”, jer su na taj način radili u prolećnom talasu korona virusa.\nKostić je naveo da će zbog epidemije, ova petnaesta generacija studenata, u kojoj ima oko 700 mladića i devojaka, školovanje započeti bez svečanog prijema, koji se ranije uvek organizovan.\nDUNP je tokom upisnih rokova u junu i septembru angažovao ekipe Zavoda za javno zdravlјe, koje su dezinfikovale sve prostorije, a takva dezinfekcija, ali i svakodnevne pojačane mjere higijene predvidjene su i za početak školske godine.\nTagovi: brucoši Državni univerzitet u Novom Pazaru (DUNP) Skolska godina\nSamo jedan pacijent u covid bolnici u Novom Pazaru


Zrenjaninci na flaširanu vodu dnevno potroše 20.000 evra! - Istinomer\nU fokusu Voda za piće / Zoran Bašić\nGrađani Zrenjanina su pre deset godina ostali bez ispravne pijaće vode, a do danas promenilo se jedino to da više nemaju ni vodu za kupanje! Naravno, cena vode je sve vreme povećavana, ali je, prema rečima odgovornih iz zrenjaninskog vodovoda, ona „i dalje niska“. Zrenjaninci su se nekako i navikli da kupuju flaširanu vodu za piće, ali kako objasniti gostima da se ovakvom vodom slobodno okupaju?\nČlanovi udruženja “Društvo protiv korupcije” sproveli su anketu o problemima sa pijaćom vodom u Zrenjaninu, u kojoj su učestvovali građani, predstavnici udruženja, ali i zrenjaninski političari.\nNa pitanje šta misle zašto se ovako dugo ne rešava problem pijaće vode u Zrenjaninu, većina ispitanika smatra da je glavni krivac lobi koji forsira prodaju flaširane vode. Prema nekim računicama, građani dnevno troše više od 20.000 evra na kupovinu flaširane vode!\nKada je pre dve godine izgrađena eko-česma u naselju Bagljaš u Zrenjaninu činilo se da bi to moglo biti jedno od prelaznih rešenja. Međutim, gradska vlast je zaustavila izgradnju novih eko-česmi, pozivajući se na izjave iz zrenjaninskog Zavoda za javno zdravlje da je u pitanju destilovana voda, koja nije kvalitetna za piće. Uprkos tome, većina naseljenih mesta u opštini Zrenjanin je od sredstava iz samodoprinosa izgradilo eko-česme. U Lazarevu eko-česma je puštena u rad prošle godine, a vlasnici trgovačkih radnji u tom mestu tvrde da je od tada prodaja flaširane vode opala za čak 90 odsto! Inače, u srednjem Banatu, koji je poznat po lošoj pijaćoj vodi, izgrađen je veliki broj eko-česama.\nNa pitanje šta misle zašto se u drugim gradovima, na primer u Užicu, brže rešavaju problemi sa pijaćom vodom, većina ispitanika misli da čelnici gradske vlasti, kao i rukovodioci u zrenjaninskom Vodovodu nisu sposobni da pronađu trajno rešenje za ove teškoće. Takođe, ukazuju i na činjenicu da u vrhu republičke vlasti decenijama nije bilo nikoga iz Zrenjanina. Činilo se da će postavljenjem bivšeg gradonačelnika Zrenjanina Gorana Kneževića na visoke pozicije u republičkoj vlasti najzad doći do ubrzanog rešavanja lokalnih problema, ali to se nije desilo. A bivši gradonačelnik Ivan Bošnjak, koji je na čelu grada bio nepune dve godine, uspeo je samo da raskine ugovor sa WTE iz Nemačke, uz objašnjenje da je taj ugovor loš po grad i nezakonit. Ali, zbog toga niko još nije odgovarao. Skupština grada Zrenjanina dala je 28. marta ove godine saglasnost za raskid ugovora za gradnju fabrike vode, potpisanog u aprilu 2012. sa nemačkom kompanijom “Vasertehnik” (WTE Wassertechnik), zbog čega je ova kompanija najavila podizanje tužbe protiv zrenjaninskog JKP “Vodovod i kanalizacija”. To, naravno, šalje lošu poruku potencijalnim investitorima, koji ne vide pravnu sigurnost za svoja ulaganja. Udruženje “Društvo protiv korupcije” pitalo je bivšeg gradonačelnika Miletu Mihajlova da li je protiv njega, kao potpisnika ugovora sa WTE, podignuta optužnica, na šta je on odgovorio odrečno.\nDirektor JKP „Vodovod i kanalizacija“ Goran Tajdić ističe da ugovor između WTE i JKP “Vodovod i kanalizacija” nije u celosti potpisan.\n“Ugovor sa Vasertehnikom sastoji se iz tri knjige – A, B i C. Vasertehnik i Vodovod i kanalizacija potpisali su samo dve knjige, tako da što se tiče nas taj ugovor nikad nije potpisan do kraja, niti je realizovan. Potpisana su dakle samo prva dva dela ugovora koja se odnose na tehničke stvari i merama obezbeđenja. Finansijski deo ugovora sa kojim počinju da teku sve radnje, nikad nije potpisan. U knjizi B jasno stoji da ako ne dođe do potpisivanja finansijskog sporazuma, ugovorne strane same snose svoje dotadašnje troškove. Jeste da u ugovoru B stoji, da ako se ne dobije državna garancija, ugovorne strane jesu saglasne da nastave pregovore oko daljeg finansiranja, ali s obzirom na to da je Skupština grada donela odluku da je taj model nepovoljan, odustalo se od daljeg potpisivanja. Smatramo da do tužbe neće doći jer ugovor formalno nikad nije ni potpisan, nije zaključen do kraja. Jednostavno, samo smo odustali od takvog načina rešavanja pijaće vode, rekao je Tajdić.” Sajt ilovezrenjanin.com\nBrigu oko novog tendera za fabriku vode preuzeo je upravo Tajdić. Prema njegovim tvrdnjama, nova fabrika „grad neće koštati ništa“. Međutim, pomoćnik direktora JKP “Vodovod i kanalizacija” Bratislav Tomić kaže da nije baš tako. Naime, on ističe da je dokumentacijom predviđeno da zrenjaninski Vodovod garantovano otkupljuje 6,5 miliona kubika pijaće vode po 28 centi, dodajući da je predviđeno da građani kroz račune za vodu otplaćuju fabriku. Međutim, Tomić tvrdi da Vodovod ima stalni gubitak u mreži od 10-15 odsto, da ima nenaplativa potraživanja za utrošak vode 10-15 odsto, kao i da će samim poskupljenjem pijaće vode doći do smanjene potrošnje od 20-30 odsto. Računicom se dolazi do procenta od oko 50 odsto. Dakle, zrenjaninski Vodovod garantovano će kupovati 6,5 miliona kubika pijaće vode, a distribuirati, naplaćivati 3,25 miliona kubika. Pošto je tenderskom dokumentacijom predviđeno da grad Zrenjanin izdaje 77 menica kao finansijsku garanciju za količinu prečišćene vode, onda se nameće zaključak da će one biti i realizovane. Tako dolazimo do podatka da će polovinu od ukupne godišnje količine prečišćene vode plaćati građani koji je koriste, a druga polovina će se plaćati iz budžeta grada. To iznosi 910.000 evra godišnje. Ako su ove tvrdnje tačne, to onda znači da nije tačno da buduća fabrika vode građane Zrenjanina neće koštati ništa. Inače, tenderska dokumentacija predviđa uslugu prečišćavanja vode, a ne kupovinu postrojenja.\nNa pitanje da li veruju da će tender najzad rešiti problem pijaće vode u Zrenjaninu, odgovor ispitanika je uglavnom bio negativan, a većina je mišljenja da bi ovaj problem trebalo prebaciti na državni nivo.\nUdruženje “Društvo protiv korupcije” smatra da je novi tender prepun nepravilnosti, jer nije sastavljen ni po Zakonu o javno-privatnom partnerstvu, ni Zakonu o javnim nabavkama.\nUdruženje smatra da je javno-privatno partnerstvo bolji način za rešavanje problema pijaće vode, jer je taj zakon u svetu i nastao zbog komunalnih usluga i vrlo uspešno se primenjuje. Zakon o javno-privatnom partnerstvu (ZJPP) predviđa višegodišnje ugovore (minimum pet godina), ali i predviđa da po isteku ugovora sva imovina ostaje državi, gradu, javnom partneru, dok se u ovom sadašnjem tenderu predviđa produženje ugovora ukoliko to ugovorne strane žele, u suprotnom privatnik vraća svoju fabriku nazad.\nUdruženje se obratilo Upravi za javne nabavke i tražilo da ukažu zrenjaninskom Vodovodu na nepravilnosti kako bi ovo preduzeće moglo da ih ispravi. Naime, u tenderskoj dokumentaciji je predviđeno da se ugovor o isporuci pijaće vode potpisuje na neodređeno vreme, a najmanje na 15 godina, uz uslov da se posle 15 godina može produžavati. Uprava za javne nabavke je poslala dopis u kojem je potvrdila zapažanja Udruženja, a to je da je procenjena vrednost nabavke pogrešno utvrđena, kao i da odgovorni koji sprovode ovaj tender nisu ni tražili mišljenje Komisije za javno privatno partnerstvo.\nU međuvremenu, građanin Bečeja Aleksandar Đekić podneo je zahtev za zaštitu prava Republičkoj komisiji za zaštitu prava u postupcima javnih nabavki, osporavajući zakonitost tenderske dokumentacije. Prema Zakonu o javnim nabavkama kada neko podnese zahtev za zaštitu prava, tenderski postupak se zaustavlja, dok Republička komisija ne donese odluku. Znajući rokove za rešavanje ne očekuje se donošenje odluke pre početka 2015. godine, tako da je sigurno da tender neće biti završen u ovoj godini. A ukoliko Republička komisija poništi ceo tenderski postupak, da li će građani ovaj put saznati imena odgovornih? U ovom slučaju to su članovi komisije za ovu javnu nabavku koji su sastavljali dokumentaciju, čija imena još ne znamo, ali i direktor Goran Tajdić, direktor JKP „Vodovod i kanalizacija“ koji ih je imenovao.\nUkoliko i ovaj tender bude poništen očekuje se da Goran Knežević, kome građani Zrenjanina i dalje ubedljivo najviše veruju bez obzira na to kojoj političkoj opciji pripada, lično uzme učešće u rešavanju ovog problema.\nAutor je predsednik udruženja “Društvo protiv korupcije” iz Zrenjanina.\neko-česma fabrika vode pijaća voda voda vodovod Zrenjanin\nFAKAT O čemu se izjašnjavalo Naučno-nastavno veće FON-a


Saveti pravnika: Može li se sedište firme nalaziti u stanu?\nMože li se sedište privrednog društva nalaziti u stanu?\nPrema odredbama Zakona o privrednim društvima („Sl. glasnik RS“, br. 125/04), privredno društvo može da obavlja delatnost u prostoru koji ispunjava uslove u pogledu tehničke opremljenosti, zaštite na radu i zaštite i unapređenja životne sredine, kao i druge propisane uslove. To je uslov u slučaju proizvodnih delatnosti. Prostor u kojem se obavlja delatnost ne mora u tom slučaju da se nalazi na adresi sedišta privrednog društva.\nŠto se samog sedišta tiče, nikakvi posebni uslovi nisu postavljeni, pa se može registrovati i stan fizičkog lica kao sedište privrednog društva. Prilikom podnošenja zahteva za registraciju privrednog društva ne prilaže se nikakav dokaz o osnovu korišćenja poslovnog prostora.\nKoje delatnosti se mogu obavljati bez posebnog prostora?\nDelatnosti za čije obavljanje nije potreban poseban prostor predviđene su pravilnikom o određivanju delatnosti za čije obavljanje nije potreban poseban prostor („Sl. glasnik RS“, br. 9/96). Shodno odredbama pomenutog pravilnika, to su delatnosti koje se mogu obavljati kod naručioca posla ili od mesta do mesta (kao što su postavljanje, opravka, montaža i slično): limarska i građevinsko-bravarska delatnost, instalaterska za centralno grejanje i uređaje za klimatizaciju, instalaterska za vodovod, gasna postrojenja i kanalizaciju, opravka i održavanje proizvoda precizne mehanike, oštračka, za sve vrste sečiva, potkivačka, zavarivačka delatnost, usluge metaloprerađivačkog zanatstva domaćinstvima, opravka i održavanje električnih aparata za domaćinstvo, opravka i održavanje radio, televizijskih i telefonskih aparata i uređaja, opravka i održavanje električnih mašina, aparata i uređaja, kotlarsko-kazandžijska delatnost; elektroinstalaterska delatnost, mlevenje kamena i minerala, vađenje kamena, peska i šljunka, zidarska i fasaderska delatnost, gipsarska i štuko-mermerska, tesarska, krovopokrivačka, parketarska, polaganje podova i različitih materijala, molerska i farbarska delatnost, postavljanje peći i keramičkih pločica, izolaterska za toplotne uređaje, asfalterska delatnost, kaldrmdžijska, bunardžijska, bačvarsko-kačarska delatnost, roletnarske usluge, čišćenje obuće, čišćenje prozora, izloga, fasada i sl., aranžiranje izloga i drugih prostorija, dimničarska delatnost, fotografska delatnost (od mesta do mesta), usluge nosača, usluge pranja i čišćenja tepiha, štimovanje muzičkih instrumenata, tapetarska i dekoraterska delatnost u domaćinstvima, opravka kišobrana i suncobrana, staklorezačke usluge, svi poslovi domaće radinosti, kalemarska delatnost, podučavanje stručnim znanjima, veštinama i sportskim aktivnostima, obučavanje za rad na računarima, podučavanje stranih jezika i davanje časova iz pojedinih predmeta.\nOsim navedenih delatnosti, poseban prostor nije potreban ni za obavljanje delatnosti koje, po svojoj prirodi, ne zahtevaju poseban prostor: komercijalni poslovi na ostvarivanju funkcije prometa robe i usluga, usluge reklame i ekonomske propagande, knjigovodstvene usluge, poslovi projektovanja i izrade tehničke dokumentacije, ekonomske, organizacione i tehnološke dokumentacije, usluge obrade podataka.\nVelika konferencija u NBS "Kako firme mogu da se zaštite od rizika promene kursa"\nBrnabić: Sedište transportne zajednice - priznanje Srbiji\nDOGAĐAJ NA DOMAĆOJ BERZI Građani će sada moći da kupuju akcije firme koja se bavi energijom budućnosti\nToni Bolje nemojte da dajete nikakve savete nego da dajete pogresne i nekompletne savete. Naravno da se APR ne podnosi dokaz o osnovu koriscenja stana kao poslovnog (kancelarijskog) prostora jer APR nista i nikada ni ne proverava, ali je nemoguce podneti Poreskoj upravi za PIB bez takvog dokaza, bilo da se radi o dokazu o vlasnistvu ili ugovoru o zakupu, a bez PIB-a ne mozete nista da radite. Kladim se da gospodja jedan radni dan nije provela u privredi, a kamoli bila preduzetnik ili mali privrednik. To samo po sebi nije problem, ali je problem ako dajete savete koji nisu upotrebljivi i jos ste menadzer u drzavnoj Agenciji koja bi navodno trebala da pomaze malu privredu.


Dijana Kocić - Festival Savremene Žene 2021\nDijana Kocić je avanturistkinja, svetski putnik i pokretač promena na svakom tlu na koje njena noga kroči. Po vokaciji je ekspert za digitalni marketing, a svoju profesionalnu karijeru gradila je tokom 9 godina u kompaniji Red Bull, kao lider regionalnog tima, organizujući događaje za od 100 do 100.000 ljudi.\nOno što je za Dijanu posebno karakteristično i nema mnogo veze sa profesionalnim uspesima, a to je njen aktivizam i strast ka putovanjima, fotografiji i obrazovanju. Zbog snažne posvećenosti svom ličnom razvoju, bila je spremna da ozbiljno istupi iz standardnih životnih putanja, pa je dala otkaz i otišla u Afriku da volontira. Njena ljubav prema deci i obrazovanju motivisala je da Tanzaniju ostavi u bar malo boljem stanju, gde je pokrenula akciju obnove osnovne škole na kojoj danas stoji zahvalnica sa njenim imenom. Upravo zbog njene hrabrosti i strastvenosti, potez renoviranja škole bio je propraćen ogromnom medijskom pažnjom.\nDijana je od skoro i digitalni marketing menadžer u Novak Đoković Fondaciji gde pomaže da kroz komunikacije što veći broj dece u Srbiji dobije pristup ranom obrazovanju. Kroz svoj blog, Instagram, YouTube i radionice kreiranja Vision board-a deli svoja znanja i iskustva i inspiriše druge da se i sami odvaže da pretvore svoj život u avanturu iz snova.


Turska će nastaviti da podržava napredak Bosne i Hercegovine, njen teritorijalni integritet i prosperitet, rekao je turski ministar spoljnih poslova Mevlut Čavušoglu nakon sastanka sa BiH ministarkom spoljnih poslova Biserom Turković u sredu u Sarajevu.\nOdnosi dve zemlje su odlični, naglasio je Čavušoglu, dodajući da se komunikacija održava bez obzira na pandemiju.\n„Podržavamo integraciju BiH i svih zemalja zapadnog Balkana u evropske i evroatlantske institucije. Nastavićemo rad unutar trilateralnih grupa, jer verujemo da imaju veliki uticaj na region“, rekao je turski diplomata medijima.\nNajavio je sastanke kojima će Turska biti domaćin u junu, a koji će okupiti zemlje jugoistočne Evrope.\nObraćajući se medijima, ministarka spoljnih poslova BiH Bisera Turković rekla je da Turska „nedvosmisleno podržava ne samo teritorijalni integritet BiH već i njen put ka članstvu u Evropskoj zajednici“.\n„Turska je jedan od naših najvažnijih saradnika kada je u pitanju saradnja sa NATO-om. Turska je važan spoljnotrgovinski partner Bosne i Hercegovine“, rekla je ona.\nTurković se zahvalila ministru spoljnih poslova Republike Turske Čavušogluu, koji boravi u zvaničnoj poseti BiH, i na vakcinama protiv koronavirusa koje je ta zemlja isporučila u BiH.\nPrema njenim rečima, odnosi dve zemlje su na najvišem prijateljskom nivou, a na današnjoj sjednici Saveta ministara BiH trebalo bi da bude usvojena Odluka o ratifikaciji Sporazuma između BiH i Turske o saradnji u infrastrukturnim i građevinskim projektima.\n„Sada smo u fazi realizacije velikih infrastrukturnih projekata kao što je izgradnja autoputa između Sarajeva i Beograda uz podršku Turske. U interesu svih strana je da ga što pre izgrade. Verujemo da će ovo poboljšati regionalne veze i ojačati ekonomiju BiH, Srbije i cele regije“, dodala je Turković.\nOna je naglasila da Turska ima stabilizujuću i vrlo konstruktivnu ulogu u regionu, izrazivši uverenje da stabilnosti u celom regionu nema bez napretka i stabilnosti BiH.\nČavušoglu će se tokom boravka u Sarajevu takođe sastati sa članovima Predsedništva, predsedavajućim Saveta ministara, kao i predstavnicima parlamenta.


Milinković: ''Veoma smo neprijatno iznenađeni!'' - Sportske.net\nMilinković: ''Veoma smo neprijatno iznenađeni!''\nPartizan: ''Skandal! Neće ovo tek tako da prođe!''Božinov već zaboravio Vojvodinu! Ali, stvarno...Lomićevo izvinjenje Partizanu i ''Grobarima''!Belorusi se ne plaše Partizana: ''Nije im ovo Superliga''Partizan - Belorusi već počeli sa ''niskim udarcima''?!\n"Nasuprot sebe imamo tim koji veoma respektujemo, dovoljno govori podatak da BATE Borisov u poslednje četiri godine ima tri nastupa u grupnoj fazi Lige šampiona", rekao je Zoran Milinković na konferenciji za novinare u Borisovu.\n"BATE je veoma kompaktan tim, jedna vrlo kvalitetna ekipa, koja ne gubi lako mečeve. To im je generalna karakteristika i svesni smo da ćemo morati jako dobro da odigramo dva meča da bismo prošli dalje...\nKada samo eliminisali prvaka Gruzije, Dilu Gori, a potom prvaka Rumunije, Steauu, uvek smo ulazili u te mečeve sa jednom željom - da iz dva meča budemo bolji", naveo je Milinković.\nEkspedicija crno-belih danas je sa zakašnjenjem krenula iz Beograda, a onda je na aerodromu u Minsku dočekalo neprijatno iznenađenje.\nGotovo dva sata je kompletna ekspedicija Partizana, uključujući ceo igrački kadar, bila zadržana ispred pasoške kontrole, zbog navodno obaveznog medicinskog osiguranja, koje iznosi dva evra po osobi.\n"Vrlo neprijatno smo iznenađeni zadržavanjem na aerodromu. Gotovo smo sigurni, pošto je reč o fudbalskoj ekipi i zna se povod našeg dolaska, da nije bilo nikakvog razloga za to.\nTo je išlo do te mere da smo hteli da se u jednom momentu obratimo i našoj ambasadi ovde. Neke potpuno neshvatljive formalnosti, ništa nismo razumeli. Garantujem da će igrači BATE Borisova proći našu granicu za pet minuta", rekao je Milinković.


Erdogan i Merkel odlučni da intenziviraju međusobni dijalog i saradnju – Haber.ba\nPredsjednik Republike Turske Recep Tayyip Erdogan i njemačka kancelarka Angela Merkel telefonom su razgovarali o bilateralnim odnosima kao i o regionalnim pitanjima, javlja Anadolu Agency (AA).\nRecep Tayyip Erdogan - Yahoo.com\nPrema navodima iz Ureda predsjednika Turske, dvoje zvaničnika su razgovarali i o odnosima Turske i Evropske unije (EU).\nErdogan je uputio čestitke Merkel povodom reizbora na poziciju kancelarke.\nDvoje zvaničnika su ponovili odlučnost u pogledu intenziviranja međusobnog dijaloga i saradnje. Naglasili su značaj saradnje dviju zemalja u vezi s borbom protiv ilegalnih migracija i pitanjem izbjeglica.\nTokom razgovora je istaknuta potreba zajedničke borbe i protiv terorističkih organizacija.\nPredsjednik Republike Turske je također Merkel informisao o operaciji “Maslinova grana” koju turske snage provode protiv terorista u Afrinu u Siriji.\nTeme:Angela Merkel, izdvojeno, migranti, Njemačka, Recep Tayyip Erdogan, saradnja, Turska


Četvrtfinale Kupa Njemačke: Šunjićev Stuttgart protiv Borussije Dortmund - informativa.ba\nSport Fudbal Četvrtfinale Kupa Njemačke: Šunjićev Stuttgart protiv Borussije Dortmund\nČetvrtfinale Kupa Njemačke: Šunjićev Stuttgart protiv Borussije Dortmund\nStuttgart, bosanskohercegovačkog fudbalskog reprezentativca Tonija Šunjića, u četvrtfinalu Kupa Njemačke igrat će na svom terenu protiv Borussije Dortmund.\nVoljom današnjeg žrijeba, Šunjićev reprezentativni saigrač Vedad Ibišević sa berlinskom Herthom u četvrtfinalu bit će gost drugoligaša Heidenheima. Još jedan drugoligaš, Bochum ugostit će Bayern, a posljednji par četvrtfinala čine Bayer i Werder.\nUtakmice četvrtfinala Kupa Njemačke igrat će se 9. i 10. februara 2016. godine. Polufinalni mečevi su 19. i 20. aprila, a finale na Olimpijskom stadionu u Berlinu, prema kalendaru takmičenja, zakazano je za 21. maja 2016.\nTrofej pobjednika Kupa Njemačke u 2015. godini osvojio je Wolfsburg.\n- Parovi četvrtfinala -\nBayer - Werder\nOznake: #Stuttgart #BVB #Kup Njemačke\nSvjetska premijera prvog bh. animiranog filma 'Birds Like Us' u Stuttgartu Film & TV\nŽelite li znati kakvog je okusa beton, posjetite Stuttgart Zanimljivosti\nGrosskreutz dobio otkaz u Stuttgartu nakon tučnjave ispred noćnog kluba Fudbal\n(FOTO) Bayern iz Minhena pobjedom u Kupu Njemačke nastavio s dobrim rezultatima ove sezone Fudbal


REHAU napravio virtuelni sajam\nREHAU napravio virtuelni sajam Istaknut\nObjavljeno u Sajmovi Napisano Urednik septembar 19 2020\tveličina teksta\tSmanji veličinu teksta Povećaj veličinu teksta\nREHAU je osmislio kreativan i praktičan način kako da svojim klijentima, partnerima i kupcima približi sve svoje inovacije za ovu godinu. Zbog toga je lansiran impresivan 360 virtuelni sajam, gde svi posetioci imaju priliku da sami istraže proizvodni asortiman, nova prozorska rešenja i upoznaju se sa proizvodnim detaljima.\nTakođe, svi zainteresovani mogu da dobiju ekskluzivne informacije tako što će zakazati "personalnu turu" sa nekim od članova prodajnog tima kompanije, koji će im pružiti detaljne informacije i odgovoriti na sva njihova pitanja.\nU sklopu inovacija, REHAU pruža odgovore na mnoge izazove koji utiču na industriju, kao što su pametna tehnologija, kontinuirano ulaganje u potrebne veštine i digitalizacija. Pored toga, proširuje svoj proizvodni portfolio pametnim rešenjima koja prevazilaze prozorske sisteme i profile, čvrsto se etablirajući kao dobavljač kompletnih sistema.\nPročitano 101 puta\tPoslednji put izmenjeno Poslednji put izmenjeno septembar 19 2020\nViše iz ove kategorije « Otkazan sajam građevinarstva u Beogradu\tAktuelne međunarodne manifestacije u periodu septembar - oktobar 2019. »